Учинчи Ренессанс пойдевори инсонпарварлик ва илм-маърифат асосига тикланмоқда - Халқ сўзи\n01:08 03 Июль 2021 Жамият\nБугунги кунда кўп миллатли халқимиз, Ватанимиз тараққиёти учун, Ўзбекистоннинг янги Уйғониш даврини яратиш йўлида белини маҳкам боғлаб, фидокорона меҳнат қилмоқда. Бу йўлда улкан орзу-умидлар, катта режалар билан сафимизга қўшилаётган ёшларимиз — асосий таянчимиз ва суянчимиздир.\nЁшлар кунига бағишланган тантанали маросимдаги маърузасидан\nКўҳна мозий гувоҳки, дунёни доимо ғоялар бошқарган. Ғоялар эса мудом билим, тафаккур ва ақл кучига суянган. Бугунги ривожланиш шиддати тез, илм уфқлари кенгайиб бораётган замонда, қолаверса, ахборот воситалари тараққий этган даврда ғоялар учун кураш ҳам бирмунча мураккабликлар ҳамда ўткир фасоҳатни талаб қилиши тайин.\nАммо инсоният ўз табиатига кўра, барибир бир эзгу ғояга муҳтожлик сезиб яшайди. Шу маънода, бугун янги Ўзбекистон тарихи зарварақларига битилаётган бир жумла — «Учинчи Ренессанс» тагматнида ана шундай улуғ бир эзгуликни, буюк бир кучни англаш мумкин.\nЗеро, ренессанс — уйғониш демакдир. Яъни илмий уйғониш, маърифатни англаш ва шу аснода асрларга тенг йилларни лаҳзаларда босиб ўтмоқ демакдир. Бу жараённи бошлаб бериш, унинг пойдеворини қўйиш эса камдан-кам инсонларга насиб этган. Бунинг учун, аввало, Аллоҳ берган иноят, сўнгра миллатни севиш, самимий инсонпарварлик туйғуси мужассам бўлмоғи даркор инсонда.\nБугун биз ана шундай қутлуғ бир даврда, дунёга янги Ўзбекистон номи билан танилаётган муқаддас заминда учинчи Ренессансга пойдевор қўйиладиган замонда яшамоқдамиз.\nБарча эзгу амал ниятга боғлиқ\nЖалолиддин Румийнинг бир ҳикмати доимо илҳомбахшдир: «Гўзал кунлар келишини кутма, унга қараб бормоғингни унутма». Ўзбекистондаги янги Уйғониш маърифати ҳам айни шу тамойилга асосланганини, эзгу ниятлар амалга ошаётганини англаш эса янада шижоат бахш этади.\nТараққиёт илмга асосланади. Шавкат Мирзиёевнинг Президент сифатидаги дастлабки учрашувларидан бири илм аҳли, олимлар билан бўлгани ҳам бежиз эмас эди.\nЎшанда давлатимиз раҳбарининг айтган сўзлари ҳамон қулоғимда жаранглаб турибди: «Илм-фан билан шуғулланиш, янги кашфиёт ва ихтиролар қилиш игна билан қудуқ қазишдек гап. Шундай экан, бу машаққатли соҳада фидокорона меҳнат қилаётган олимларимиз меҳнати таҳсин ва рағбатга муносиб». Бу — қадр, бу — илмга эътиборнинг ёрқин намунаси эди.\nШулар ҳақида сўз юритганда, ёдимизга яқин ўтган кунлар тушади. Буни ўтган даврга тош отишга йўйманг, аммо тарихни парда билан тўсиб бўлмас. Истиқлолга эришилгандан кейин илк йиллари илм ва илм аҳли «унутилгани» ҳаммамизнинг ёдимизда. Гарчи, ўша кезларда матбуотда бу ҳақда бонг урилган, ёзувчилар асарларида «Ипподром»да сигарет сотаётган олим образи пайдо бўлган эса-да, негадир жамият буни «ўтиш даври ҳосилалари» деб билди.\nАммо «бозор иқтисодиёти»га ўтишнинг жабрини ҳамон тортмоқдамиз ва унинг асоратлари ҳали яна қанча давом этишини билмаймиз. Энг ёмони, бир авлод онгига «Ўқиб нима бўлардинг?!» деган мафкура сингиб қолди. Айнан шуниси даҳшатли ақида. Зотан, илмга рағбатнинг йўқолиши жамиятда янги бир қатламнинг — диплом учун ўқийдиганларнинг юзага келишига сабаб бўлди. Албатта, бу қисқа бир фурсатнинг берган «мева»лари эди.\nГап ўзани шунга бормоқдаки, илм қадрланмаган замонда тараққиёт ҳақида сўз юритиш мумкин эмас. Бу, қанчалик баландпарвоз сўзлару, жимжимадор оҳангда гапирмайлик, амал бўлмаса, ҳаммаси бефойда деганидир.\nМана оддий мисол, минтақамиз ҳудудида бўлган икки Ренессанс даврида ҳам илм ниҳоятда қадрланган эди. IХ — ХII асрларда минтақамизда юз берган биринчи Шарқ Уйғониш даврида юзлаб буюк алломалар, қомусий билим соҳиблари, машҳур мутафаккирлар етишиб чиққан. Уларнинг ақлу закоси умумбашарият тараққиётига мислсиз ҳисса қўшган. Бу эса ўз навбатида, илмга эътиборнинг самараси эди. Ўша давр ҳукмрон ҳокимияти бунга шароит яратиб берганди.\nХIV — ХVI асрлардаги иккинчи Шарқ Уйғониши ёхуд тарихда «Темурийлар Ренессанси» дея ном олган даврда илмнинг қанчалик қадрланганини, биргина мисолда, «Темур тузуклари»даги ушбу жумлаларни келтириш орқали исботлаш мумкин. Унда шундай ёзилган: «Кимнинг ақл-шижоатини синов тарозисида тортиб кўриб, бошқаларникидан ортиқроқлигини билсам, уни тарбиямга олиб, амирлик даражасига кўтарар эдим. Сўнгра кўрсатган хизматларига яраша мартабасини ошириб борардим».\nАслида ҳам билимли инсон илмнинг қадрини, олимнинг қадрини яхши билади. Агар давлат раҳбарининг кейинги йилларда маърифат, таълим ва илм-фанни ривожлантириш йўлида имзолаган қонун, Фармон ва қарорлари, илгари сураётган эзгу ташаббусларининг мағзини тўла чақиб кўрсак, Ўзбекистонда янги Маърифат Ренессансига мустаҳкам тамал тоши қўйилаётганини англайсиз.\nАйниқса, илм аҳлига қаратилаётган эътибор ва рағбатнинг босқичма-босқич ошириб борилаётгани пойдеворнинг янада пишиқ бўлишига ишорадир.\nЖозибадор ғоя атрофида\nҒоялар ҳақида сўз кетар экан, уларнинг қанчалик яшаши жозибасига боғлиқлигини таъкидламоқ даркор. Шу маънода, бугун мамлакат эртасини, миллат истиқболини илму маърифатда деб билган учинчи Ренессанс ғояси ниҳоятда жозибали ва энг тўғри йўлдир.\nАлбатта, ўз бошидан ўнлаб истилоларни ўтказган, ситамлар остида узоқ йиллар яшашга маҳкум бўлган, сохта ва баландпарвоз ғояларнинг «қули»га айлантирилган халқимиз ҳар доим ўз келажагини айни шу маърифатда деб билган. Шу сабаб ҳам бугунги кунгача «болам ўқисин» деган истак халқнинг ўю фикрини банд қилгани, ушбу орзу-умид йўлида жонини жабборга беришга тайёрлиги айни ҳақиқат.\nШавкат Мирзиёевнинг оқилона сиёсати ана шу истакнинг рўёбга чиқишига тўлиқ асосларни яратмоқда. Буни биргина мисолда, олий таълимга қамровнинг босқичма-босқич ошириб борилаётганида ҳам кўриш мумкин. Муқояса учун баъзи мисолларни келтирсак: кейинги уч йилда олий таълим муассасалари сони 65 тадан 117 тага етди, қабул ўринлари 66 мингтадан 181 мингтага ошди. Демак, ҳар йили юз мингдан зиёд ёшлар энг ёруғ орзуси — ўқиш истагига эришишига замин яратилмоқда.\nНазаримда, бу сиёсатнинг замирида юрт ўғил-қизларининг барчасини илмли қилиш, уларнинг дунё билан бўйлашиши учун мустаҳкам пойдевор қўйиш истаги ёнаётгандек. Аслида ҳам бу халқ шунга муносибдир. Чунки унинг ўтмиши, дунёни ўзгартирган ақлу заковати, ўзининг илм зиёси дунё шарининг нариги тарафини ҳам ёритган улуғ аждодлари бор.\nШавкат Мирзиёевнинг илму маърифатга бағишланган ҳар бир йиғилишини кузатар эканмиз, айни шу жиҳатга алоҳида эътибор қаратишини кўрамиз. Бу ўзликка, миллат ва Ватаннинг шонли тарихига ҳурмат, эртасига ишонч туйғусининг мустаҳкамлигидир.\nДавлат раҳбарининг таълим соҳасидаги ислоҳотларида яна бир муҳим жиҳат борки, бу — биқиқликдан чиқиш, дунё илмини ўрганиб, оламга назар ташлаш истагидир. Бу ўзликни англашдан сўнг, ўзгалар дунёси билан ўзни солиштириш дейилади. Узоқни ўйлаб қилинаётган бу ишларга Юртбошимиз томонидан чет тилларни ўрганиш борасида қабул қилинган қарорни мисол сифатида келтириш мумкин. Боиси қачонлардир дунё биздан ўрганган бўлса, бугун биз дунёдан ўрганадиган жиҳатлар бисёр.\nБинобарин, тил билиш — фақатгина дунёни билиш дегани эмас. Тил билиш бошқа фанларга йўл очади, дунёга назар солиш имкони кенгаяди, деганидир. Шу нуқтаи назардан, давлат раҳбарининг бу йўлдаги ташаббусларида учинчи Ренессанс пойдеворининг янги ва мустаҳкам асосларини кўрамиз, десак, муболаға бўлмас.\nТарихдан маълумки, аждодларимиз яратган ҳар икки Уйғониш даврида дунё илми бизга жуда катта туртки бўлган. Жаҳон тараққиётининг юксалиш тамойилларини белгилаб берган биринчи Ренессанс даврида Хоразмда барпо этилган Маъмун академияси ўз бағрига даҳо мутафаккирларни тўплаб, дунёнинг энг илғор илмларини ўзлаштиргани, шу аснода, билимдан унган билимлар нафақат ўз минтақаси, балки бутун аҳли жаҳон учун намуна вазифасини ўтагани ҳам айни ҳақиқатдир.\nТемурийлар яратган илм мактаблари ҳам айни шу йўлдан борди. Бу даврда ҳам илм ўрганишни истовчилар бутун дунёдан оқиб кела бошлади.\nБугун дунёга янги Ўзбекистон номи билан балқиётган учинчи Ренессанс ғоясининг жозибаси шундаки, у ўз атрофига давлатни ҳам, жамиятни ҳам, бутун халқни ҳам бирлаштира олади. Бу ғоянинг миллий ғоя ўлароқ кенг қулоч ёзиши эса, назаримизда, барчамизнинг унинг мазмунини чуқурроқ англашимизга, теранроқ мушоҳада юритишимизга боғлиқ.\nШу аснода давлатимиз раҳбарининг «Биз Учинчи Ренессанс масаласини стратегик вазифа сифатида олдимизга қўйиб, уни миллий ғоя даражасига кўтармоқдамиз.\nБиз мактабгача таълим ва мактаб таълими, олий ва ўрта махсус таълим тизими ҳамда илмий-маданий муассасаларни бўлғуси Ренессанснинг тўрт узвий ҳалқаси, деб биламиз. Боғча тарбиячиси, мактаб муаллими, профессор-ўқитувчилар ва илмий-ижодий зиёлиларимизни эса янги Уйғониш даврининг тўрт таянч устуни, деб ҳисоблаймиз.\nМен ишонаман — ҳурматли ота-оналар бу ташаббусни албатта қўллаб-қувватлаб, янги Ренессанснинг бешинчи ҳалқаси, бешинчи устуни бўладилар. Ва бу маънавий-маърифий ҳаётимиздаги энг мустаҳкам устун бўлади, десам, ўйлайманки, сизлар тўла қўллаб-қувватлайсизлар», деган даъватини қалб амрига айлантиролсак, ўйлайманки, ҳаётбахш ғоянинг чексиз қудратини ўз ҳаётимизда ёрқин кўра бошлаймиз.\nҲар бир инсоннинг ўз ҳаёт фалсафаси ва йўли бўлганидек, ҳар бир давлатнинг ўз тараққиёт стратегияси бўлади. Буни белгилашда эса фақат миллат етакчиларининг салоҳияти муҳим аҳамият касб этади.\nМана, масалан, Сингапурни олайлик. Таъбир жоиз бўлса, «йўқдан бор бўлган» ушбу давлатни бугун дунёнинг барча жойида билишади, ҳавас қилишади. Ҳолбуки, ярим аср муқаддам бу ҳудуд мустақиллик эълон қилганида Малайзия федерацияси унга қаршилик ҳам кўрсатмаган эди. Ҳатто битта бошоғриқдан қутулганига хурсанд ҳам бўлган дейишади. Бугун эса бу ердаги ярқираб турган шишаванд улкан биноларни кўриб, ярим аср олдин фақат қуруқ жой бўлганига ишонмайсиз. Сингапур бугун нафақат иқтисодиёти билан, балки мўъжизага бой масканлари билан дунё сайёҳлари харитасининг энг ёрқин нуқтасига айланди.\nБу улкан эврилишлар бир инсон — ҳақиқий маънода етакчи Ли Куан Ю номи билан боғлиқ. У давлат ҳамда фуқаро ўртасида узвийликни таъминлаш ғоясини амалга ошира олди ва дунё иқтисодиётига «Сингапур мўъжизаси» деган атамани олиб кирди.\nЁки айтайлик, Хитой иқтисодиётида ўзига хос инқилоб ясаган Дэн Сяопин ислоҳотлари эса бугун ушбу давлатни жаҳоннинг етакчилари қатори олиб чиқди. Майда устахоналар — кичик бизнесни рағбатлантиришдан бошланган ислоҳотлар йирик компаниялар, корпорациялар даражасигача кўтарилиб, жаҳон бозорини забт этди. Бугун дунёнинг ҳар бир минтақасида — дастурхондаги таомдан тортиб, маиший техникагача Хитой маҳсулотларини кўриш мумкин.\nЎзбекистонда кейинги йилларда амалга оширилаётган ислоҳотларда жаҳон афкор оммаси дунё сиёсатида янги бир тўлқинни кўраётганини эътироф этишмоқда. Бу тўлқинни ҳаракатга келтираётган куч эса Президент Шавкат Мирзиёев томонидан белгиланган мамлакатнинг янги тараққиёт йўлидир.\nБу — биқиқ иқтисодиётдан шаффофликка ўтган, дунёга кенг қулоч очган, ҳар бир қадамида одамлар манфаатини устувор қўйган ўзига хос тараққиёт йўлидир. Таъбир жоиз бўлса, уни бешта «И» — интеграция, инновация, инсон капитали, ишонч ва иқтисодий ўсишга асосланган тараққиёт формуласи, деб аташ мумкин.\nБугунги кунда ушбу тамойилларни бир нуқтада бирлаштирган янгиланишларга ҳаётимизнинг кўплаб жабҳаларида гувоҳ бўляпмиз. Масалан, кластерлар фаолияти бунга яққол мисолдир. Шавкат Мирзиёев ташаббуси билан миллий иқтисодиётимизга татбиқ этилаётган кластерлар фаолиятининг самаралари хусусида узоқ ёзиш мумкин. Аммо ҳозир унинг биргина жиҳати, айнан илм аҳлига берган афзаллигини айтиб ўтмоқчимиз. Бу миллат болалари ва уларнинг устозлари пахта далаларидан қайтариб олинишида муҳим роль ўйнади.\nАхир, кечаги кунгача эмасмиди, ўқитувчию ўқувчилар, олимлару талабалар, ҳатто ихтирочилар ҳам йилнинг чорак қисмини пахта далаларида ўтказгани?! Бу вақт илмга сарф этилганида қанчадан-қанча кашфиётлар бўлиши мумкин эди-ку?! Уларнинг вақти билан бирга ерга сочилган қадри-чи?! Энди бу саволлар фақат дилни эзади, холос. Афсуски, вақтни орқага қайтариб бўлмайди...\nАммо дилга таскин, эртанги кунга ишонч берадиган туйғу бор. Президент Шавкат Мирзиёевнинг ҳаётбахш ғоялари ўлароқ юзага келган тараққиёт формуласининг биринчи ҳаётбахш ечими — кластерлар фаолияти илм аҳлини эгатлардан олиб чиқди, қадрини тиклади, миллатнинг эртаси бўлган болаларнинг қаддини кўтарди.\nБу, учинчи Ренессанс пойдевори мустаҳкамланаётганига яна бир далил аслида.\nЗамонавий дунёга юзланиш\nБаъзан оммавий ахборот воситалари ва ижтимоий тармоқларда, одамлар даврасида «интернет дунёни бузяпти», «ёшлар китоб ўқимай, интернетга шўнғиб кетмоқда» каби ёзғиришларни кузатамиз. Бу бир жиҳатдан тўғри. Аммо вақт шиддати ва технологиялар ривожланиши билан ҳисоблашиш тамаддуннинг асосий мезони бўлиб келган. Бугун жамиятимизда фақат бир нарса — йўналтириш тамойили етишмаяпти, холос.\nБугун илм эгаллашнинг услублари ўзгарган. Ҳозир анъанавий таълимдагидек, аудиторияларда узундан-узоқ маърузаларни эснаб тинглаш эмас, шиддаткор технологияларда ўзлаштириш мумкин.\nПедагогик фаолиятимдан биламанки, бугунги илм дастурлари эскириб бормоқда. Истиқлолимизга ўттиз йил тўлаётган бўлсада, ҳамон дарсликларимиз мазмун-мундарижаси ўзгармади. Ҳолбуки, шу давр ичида, ҳатто аниқ фанлар соҳасида ҳам оламшумул ўзгаришлар бўлиб кетди.\nШу нуқтаи назардан, Президент Шавкат Мирзиёевнинг илму фан соҳасига бағишланган ҳар бир йиғилишида, одамлар билан мулоқоти жараёнида сезаманки, соҳа тамомила ислоҳотга муҳтож. Хусусан, дарсликлар масаласида ҳам.\nҲа, замонавий таълим бугунги куннинг асосий вазифаларидан бирига айланиши керак. Ўқитиш услубларини ўзгартириш, керак бўлса, янгилаш лозим. Бизнинг анъанавий услубимиз, асосан, назарий билимга асосланиб қолгандек. Назаримда, уни ижодий изланишлар билан уйғунлаштириш фурсати етмоқда. Боиси биз учинчи Ренессанс саҳифаларини патқаламу довотларда эмас, билъакс, компьютерларда, IT ва DT-технологияларида ёзишимиз керак.\nДавлатимиз раҳбари айни шу жиҳатни эътиборга олиб, инновацион технологияларни ривожлантириш борасида қатор ҳужжатларни имзолаётгани, дастурларни тасдиқлаётгани замирида ана шундай ҳаётбахш қарашлар мавжудлигини кўришимиз мумкин.\nАлбатта, буни тарихни унутиш, уни бир чеккага ташлаб қўйиш, деб тушунмаслик керак. Зотан, аждодлар қолдирган бебаҳо меросда ҳали ўрганишимиз лозим бўлган, биз ҳали очиб кўрмаган саҳифалар бисёрдир.\nАйни вақтда Фанлар академияси Абу Райҳон Беруний номидаги Шарқшунослик институтида сақланаётган нодир қўлёзмалардан етарли даражада фойдалана олмаётганимизни таассуф билан ёдга олиш мумкин. Қарангки, бу масала ҳам давлатимиз раҳбарининг эътиборида экан:\n«Буюк аждодларимизнинг бетакрор ва ноёб илмий-маънавий мероси биз учун доимий ҳаракатдаги ҳаётий дастурга айланиши керак. Бу ўлмас мерос ҳамиша ёнимизда бўлиб, бизга доимо куч-қувват ва илҳом бағишлаши лозим. Авваламбор, миллий таълим тизимини ана шундай руҳ билан суғоришимиз керак. Бунинг учун олим ва мутахассисларимиз, ҳурматли уламоларимиз бу маънавий хазинани бугунги авлодларга содда ва тушунарли, жозибали шаклларда етказиб беришлари зарур».\nШавкат Мирзиёевнинг ўтган йили 1 октябрь — Ўқитувчи ва мураббийлар кунига бағишланган тантанали маросимда сўзлаган нутқида ана шундай даъват бор эди.\nБугун янги Ўзбекистон тарихига ёзилаётган зарҳал ҳарфлар хорижлик олимлар нигоҳидан ҳам четда эмас. Яқинда АҚШнинг Нью-Йорк штатида яшайдиган олим, биология фанлари доктори, профессор, академик Эфроим Гурман билан айни шу мавзуда суҳбатлашиб қолдик.\nОлим шундай деди: «Президент Шавкат Мирзиёев дунё давлатлари раҳбарлари орасида биринчи бўлиб «Халқимиз келажакда эмас, бугун ҳам яхши яшаши керак», деган улуғ мақсад, эзгу вазифани илгари сурди ва бунинг ечимини ҳам топиб берди. Айниқса, унинг учинчи Ренессанс ғояси ниҳоятда ажойибдир. Сабаби, бугунги илму фанга асосланган, дунёни фақатгина илм билан бошқариш мумкин бўлган замонда шундай ғояларгина қудратли куч касб эта олади».\nБугун глобаллашаётган замонда макон тушунчаси торайиб бормоқда. Дунёнинг нариги бурчагида ахборотни лаҳза ўтмай бу нуқтасида кўриш мумкин. Аммо шуниси муҳимки, Ватан ва унинг истиқболи ҳақида қарашлар ҳеч қачон торайган эмас.\nПрезидентимизнинг мамлакатимиз келажагини таълим ва илму фанда кўраётгани, учинчи Ренессанс ғояси миллий ғоя даражасига кўтарилгани, замонавий дунёга юзланиш ҳамда дунё билан тенглашмоқ истагида ана шу Ватан ва миллат туйғусининг яна бир жилваланишини кўриш мумкин.\nБу туйғу халқимизнинг қонида жўш уриб турган маърифатга ташналик ва ўша олис ўтмишдаги буюк Уйғониш насимларининг соғинчи билан муштаракдир. Шундай экан, дунё саҳнига яна янги тамаддун билан бўйламоққа бу халқ минг бора ҳақлидир.\nУчинчи Ренессанс пойдеворининг мустаҳкам асоси бўлиб хизмат қилувчи бугунги буюк ғояларда ана шундай улуғ мақсадлар мужассамдир.\nСамарқанд давлат университети профессори,


Гвинеянинг ҳокимиятдан четлатилган президенти истеъфога чиқишдан бош тортди\nГвинеяда ҳарбийлар томонидан ҳокимиятдан четлатилган президент Альфа Конде ўз лавозимидан истеъфога чиқишни режалаштирмаяпти. Jeune Afrique нашрининг хабар беришича, у “истеъфога чиққандан кўра ўлишни афзал” деб билмоқда.\nНашрнинг таъкидлашича, Конденинг истеъфоси масаласи Ғарбий Африка давлатлари иқтисодий ҳамжамияти (ЭКОВАС) делегациясининг Гвинея пойтахти Конакрига ташрифи вақтида муҳокама қилинган. Делегация аъзолари Конде билан суҳбатлашишга муваффақ бўлишган.\n“Мен истеъфога чиқиш ҳақидаги ҳужжатни имзолагандан кўра ўлганим афзал”, деб айтган уларга Конде.\nТаъкидланишича, гвинеялик ҳарбийлар ва ЭКОВАС вакилларининг учрашуви натижасига кўра Конденинг истеъфоси масаласини кун тартибидан олишга қарор қилинган.\nШу билан бирга, ҳарбийлар президентни озод қилиш эвазига ундан бир қатор шартлар бажарилишини талаб қилишмоқда. Улар орасида Конденинг мамлакатдаги вазият бўйича бирон-бир баёнот бермаслиги ва мамлакатнинг сиёсий ҳаётида иштирок этмаслиги шартлари бор.\n5 сентябрда Гвинеяда махсус кучларнинг нуфузли бўлинмаси ҳарбийлари томонидан давлат тўнтаруви амалга оширилди. Унинг давомида мамлакат президенти, 83 ёшли Альфа Конде ҳибсга олинган ва ҳозирда президент саройида ушлаб турилибди.\nГвинеядаги ҳарбий тўнтариш ташкилотчиси мамлакатнинг вақтинчалик президенти бўлди\nГвинеяда ҳокимиятни эгаллаган ҳарбийлар етакчиси президент бўлади\nГвинеяда ҳокимиятдан четлатилган вазирларга мамлакатни тарк этиш тақиқлаб қўйилди\nГвинеяда ҳарбий тўнтариш: Президент ағдарилди, у лавозимда қолиш учун конституцияни ўзгартирганди


Глазго университети олимлари тактил ҳиссиётларни етказиб бера олувчи ва қуёш энергиясидан қувват олувчи сунъий чармни ишлаб чиқишга муваффақ бўлишганини маълум қилишди. Бу ҳақида Hi-News нашрида хабар берилди.\nТадқиқотчилар жамоаси ингичка ва мослашувчан электроника яратиш борасида узоқ вақтдан буён иш олиб боришмоқда, бироқ ҳозир бу чармга етадигани йўқ, зеро у туфайли энергияга тобеъ бўлмаган протезларни ишлаб чиқаришни бошлаш мумкин.\nУ графен асосида ишланган бўлиб, ингичка, мустаҳкам ва электр ўтказувчандир. Биргина салбий томони - унинг баҳоси қимматлигида. Янги чармни намойиш қилган лабаратория раҳбари Равиндер Дахия бир неча йил илгари графен ишлаб чиқаришнинг нисбатан арзонроқ технологиясини яратган, бироқ олимларнинг бу борада қиладиган иши кўп ҳали. Графен қатлами остида энергия ишлаб чиқарувчи қатлам мавжуд, у протезнинг турли компонентларини электр энергияси билан таъминлайди. Олинган энергиялар, масалан, тактиль датчикларни қувватлантиришга етиши керак.\nЛойиҳа ҳали ишлаб чиқариш жараёнида, шу боис ҳозирча янги чармнинг протезлашда оммавий қўлланиши ҳақида гапиришга эртароқ. Шунга қарамай, тадқиқотчилар уларнинг ихтироси нафақат тиббиётда, балки бошқа соҳаларда ҳам фойдали бўлишига умид қилишмоқда.\nихтиро чарм протез Глазго графен


Фарғона шаҳридаги Ислом Каримов номидаги Театр-концерт саройида халқ депутатлари Фарғона вилоят, шаҳар ва туман кенгашларининг Олий Мажлис Сенати аъзолари сайлови бўйича қўшма мажлиси бўлиб ўтди.\nУнда кун тартибидаги масала – бўшаб қолган икки ўринга Олий Мажлис Сенати аъзоларини сайлаш кўриб чиқилди.\nШаҳар-туман кенгашлари депутатларидан иборат маслаҳат кенгаши қўшма мажлис муҳокамасига 2-Мирзо Улуғбек сайлов округидан халқ депутатлари вилоят кенгаши депутати, вилоят ҳокими Хайрулло Бозоров ва 31-Қува сайлов округидан вилоят кенгаши депутати, вилоят «Она ва бола» скрининг маркази директори Манзура Салимова номзодини яширин овоз бериш учун бюллетенга киритишни таклиф қилди.\nМазкур таклиф маъқулланди ва яширин овоз бериш жараёни бошланди.\nСайлов натижаларига кўра, Хайрулло Бозоров ва Манзура Салимова Олий Мажлис Сенати аъзоси этиб сайланди.\nФарғона Хайрулло Бозоров Сенатор


Қотиллик: Ўзбекистонлик аёл ва қизини турк эри пичоқлади (видео) « O'zbekiston ERK Demokratik Partiyasi\nҚотиллик: Ўзбекистонлик аёл ва қизини турк эри пичоқлади (видео)\n25 August 2014 - 15:11\nТуркиянинг Анталия шаҳрида яшовчи 51 ёшли Айхан Аслан фуқаровий аёли бўлган 37 ёшли Ўзбекистонлик Назира Ашуралиева ва унинг 14 ёшли қизи Дила Ашуралиевани пичоқлади. Натижада Назира Ашуралиева оғир яраланди, унинг қизи Дила Ашуралиева эса ҳаётдан кўз юмди.\nВоқеа 25 август, эрталаб соат 08:30 ларда Мемурэвлари маҳалласи 205-кўчадасида жойлашган бинода юз берди.\nБиринчи турмушидан ажралганидан сўнг қизи Дила билан яшайдиган Назира Ашуралиева, бироз аввал электр устаси бўлган Айхан Аслан билан танишганди. Шундан сўнг бирга яшай бошлаган бу жуфтлик орасида бугун, 25 август куни эрталаб ўзаро жанжал чиқди.\nЎзаро жанжалнинг авж олиши натижасида кўзлари қонга тўлган Айхан ўзбекистонлик Назира Ашуралиева билан қизини пичоқлаб ташлади. Оғир жароҳат олган Дила Ашуралиева воқеа жойида ҳаётдан кўз юмди, онаси Назира Ашуралиева эса шифохонага олиб кетилди. Унинг Анталия таълим ва Тадқиқот Касалхонасида амалиётга олингани айтилмоқда.\nМазкур ҳодиса бўйича уйда текширув олиб борган полиция воқеа жойидан қочиб яширинган Айхан Асланни қидирув ишларини бошлаб юборди.\nНамиқ Камол Бошланғич таълим мактабининг битирувчи синф ўқувчиси бўлган Дила Ашуралиеванинг жасади, текширувлардан сўнг суд-тиббиёт институти моргига олиб кетилди.\nМаълумотларга кўра, мудҳиш қотилликни содир қилган Айхан Аслан биринчи оиласи билан тўрт йил олдин ажрашган. Назира Ашуралиева эса туризм соҳасида ишлаб келган.\nШу кунгача бирга яшаб келган Айхан ва Назиранинг 3 ёшли қизи ҳам бор. Гувоҳларнинг сўзларига кўра, уларнинг 3 ёшли фарзанди ҳам воқеа содир бўлган вақтда уйда бўлган.\nПолициянинг маълум қилишича, аввалроқ Назира Ашуралиева фуқаровий эри Айхан Аслан билан ўрталарида жанжаллар чиқаверганлиги сабабли полицияга шикоят қилган экан. Полиция Айханга нисбатан Назира ва қизлари яшайдиган уйдан узоқлаштириш ҳақида қарор чиқарган.


U-17 жаҳон чемпионати. Осиёнинг учта жамоаси 3-турни ғалаба билан якунлади / CHAMPIONAT.asia\n02:25Блан "Фенербахче"ни бошқариши мумкин 0 02:00Olamsport: UFC президенти Хабибнинг навбатдаги жанги ҳақида гапирди, UFC 249 жанглари рўйхати ва бошқа хабарлар 0 01:50Саутгейтнинг жаҳли чиқди. Уокер энди терма жамоага жалб қилинмайди 3 01:38Улар футболни санъат даражасига олиб чиқишмоқда 1 01:01Нани: "Рақамлар алдамайди. Улар Роналду энг яхши эканидан дарак бермоқда" 1 00:42Бентеке жанубий Лондон клубини тарк этиши мумкин 0 00:36ФИФА трансфер ойнасининг муддатини ўзгартиради 0 00:21Гаттузо "Наполи"да қолади 0 00:05Спортчилар ижтимоий тармоқларда 1 00:00"Арсенал"га Папастатопулос керак эмас 1 23:46Хавьер Тебас: "Мессининг кетиши фожиа эмас" 13 23:23Қатар АҚШ прократурасининг хулосасига қарши 1 23:08Силва "Милан"га қайтиши мумкин 4 22:54Роналду "Реал" раҳбариятини қизиқтирмайди 10 22:40"Қизиқарли факт". Арсен Венгерни жароҳатлашига оз қолган Ҳабиб Коло Туре ҳақида 5\nU-17 жаҳон чемпионати. Осиёнинг учта жамоаси 3-турни ғалаба билан якунлади\n03 ноя 2019 10:19\nТеглар : U-17 Жаҳон чемпионатиU-17\nХабарингиз бор, шу кунларда Бразилияда навбатдаги U-17 жаҳон чемпионати бўлиб ўтяпти.\nОФК номидан мусобақада иштирок этаётган Осиёнинг тўрт жамоасидан учтаси гуруҳдаги охирги турни ўтказиб, ҳар учаласи ғалаба қозонди. Хусусан Австралия Нигерияга қарши баҳсда 2:1 ҳисобида зафар қучди. Жанубий Корея ўсмирлар терма жамоаси худди шу ҳисоб билан Чилини мағлуб этди. Япония эса Нишикаванинг ягона голи туфайли охирги турда Сенегалдан 1:0 ҳисобида устун келди.\nШундай қилиб Япония U-17 терма жамоаси ўз гуруҳида биринчи ўринни эгаллаб кейинги босқичга йўл олди. Жанубий Корея 6 очко тўплаб иккинчи ўрин билан гуруҳдан чиқди. Австралия ҳисобида 4 очко бор энг яхши учинчи ўрин эгалари қаторида биринчи ўринда боряпти ва бу жамоани ҳам кейинги босқичга чиқди деса бўлади. Чунки бошқалар 3 очкодан тўплаган.\nБугун тунда Тошкент вақти билан 01:00да Тожикистон 3-турни ўтказади. Ён қўшниларимиз Аргентинага қарши баҳс олиб боришади. Ҳозирча Тожикистон ҳисобида 3 очко бор.\nБеларусь чемпионатини Sky Sports таҳлил қилмоқда, Тожикистон юқори лигасини эса … 13\nБеларусь чемпионати. 3-тур рамзий жамоаси эълон қилинди 12\nЛа Лига раҳбари Испания чемпионати тикланишининг эҳтимолий уч санасини айтди 1\nКарикатура: Ла Лига жамоалари карантинда нималар билан машғул? 1\nБиласизми? Эртага Тожикистон чемпионати старт олади 14


Ҳар бир иш ўрни катта ижтимоий аҳамиятга эга | Ўзбекистон Халқ демократик партияси\nҲар бир иш ўрни катта ижтимоий аҳамиятга эга\n2020-05-14 16:05:41 1549\nПандемия оқибатида бутун дунёда ишлаб чиқариш ва хизмат кўрсатиш соҳаларини тиклаш, иш жойларини сақлаш, янги иш ўринлари очиш масалалари ниҳоятда долзарблашди. Масалан, АҚШда карантин чоралари туфайли юзага келаётган ишсизлик даражаси бу давлат учун мисли кўрилмаган кўрсаткич – 15 фоизга яқинлашмоқда. Дунёнинг биринчи рақамли иқтисодиётга эга давлатда пандемия бошланишидан аввал ишсизлик даражаси 3,5 фоиз эди. Мана шу иккита рақамнинг ўзи ҳам ҳозир дунёдаги мураккаб вазиятни чуқурроқ тушунишга ёрдам беради.\nШунинг учун Президентимиз пандемиянинг халқимиз турмуши, иқтисодиётимизга таъсирини юмшатиш, бизнесни ҳимоялаш, иш ўринларини асраб қолиш, ижтимоий муҳофазани кучайтириш масалалари юзасидан муҳим қарорлар қабул қилиб, аниқ вазифалар белгилаб бермоқда.\nЮртимизнинг айрим ҳудудларида ҳаёт аста-секин ўз маромига қайта бошлади. Умид қиламизки, яқин вақт ичида барча ҳудудларимизда эпидемиологик вазият яхшиланади.\nТурли соҳа мутахассислари коронавирус пандемиясидан кейин дунё ўзгариши, давлатлар ва жамиятлар мураккаб вазиятдан тезроқ чиқиш бўйича янги вазифалар пайдо бўлиши ҳақида фикр ҳамда хулосалар билдиришмоқда. Иқтисодиётни изга солиш, аҳоли бандлиги, янги иш ўринлари яратиш биринчи галдаги вазифалар қаторида туриши таъкидланмоқда. Мамлакатимизда кейинги йилларда ушбу йўналишларда ижобий натижалар бўлаётганини ҳисобга олиб, Президентимиз кўрсатмаси билан бошланган ишларни давлатнинг барча даражадаги идоралари ҳамжиҳатлик ва катта уюшқоқлик асосида изчил давом эттириши зарур бўлмоқда.\nБандлик ва меҳнат муносабатлари вазирлиги илмий маркази ўтказган тадқиқот натижаларига кўра, Ўзбекистонда 2019 йилда ишсизлик даражаси иқтисодий фаол аҳолига нисбатан 9 фоизни ташкил этган ва 2018 йилга нисбатан камайиш кузатилган.\nЭътиборли жиҳати, 2019 йилда илк бор расмий секторда банд аҳоли сони 3,7 фоизга кўпайган. Жаҳон банкининг ҳисоботида ҳам бу муҳим ижобий ўзгаришга алоҳида эътибор қаратилган.\nМамлакатимизда бизнес ва бандликка алоқадор долзарб масалалардан бири норасмий секторда банд бўлган фуқароларнинг салмоғи дунёдаги ўртача даражадан баландлигича қолаётганидадир, улар меҳнат мигрантларини ҳисобга олмаганда, 5,5 миллион нафарни ташкил этяпти. Карантин даврида айнан шу қатлам қийинчиликларни кўпроқ сезяпти. Чунки уларнинг меҳнат ва ижтимоий ҳимоя ҳуқуқлари таъминланиши қийинчиликлар туғдиради. Бу ўринда кўп масала қонун-қоидага эмас, иш берувчининг инсофига боғлиқ бўлиб қолади. Шу боисдан ҳам расмий секторда ишлайдиган аҳоли салмоғини ошириш бўйича таъсирчан, рағбатлантирувчи чоралар қўлланилиши катта аҳамиятга эга. Мазкур йўналишда қулайликларни кенгайтириш, муносабатларни имкон қадар янада соддалаштириш бўйича таҳлилларни давом эттириш талаб этилади.\nПрезидентимиз масалани аниқ-равшан баён этган эди: “Ислоҳотларимизга жиддий тўсқинлик қилаётган “яширин иқтисодиёт”га барҳам берилмас экан, соғлом рақобат ҳам, қулай инвестиция муҳити ҳам шаккланмайди”. Яширин иқтисодиётни бартараф этишда ҳудудлардаги бошқарув самарадорлигини ошириш, очиқлик ва шаффофлик масъулиятини кучайтириш долзарб аҳамиятга эга.\nБандликни таъминлашда аҳолининг ўзини-ўзи ишли қилиш имкониятларига йўл очишни изчил давом эттириш ҳозирги шароитда яна бир муҳим вазифа ҳисобланади. Ушбу йўналишда томорқадан унумли фойдаланиш, уста-ҳунармандларни қўллаб-қувватлаш жараёнлари изчил тус олди. Мисол учун, ишсиз фуқароларга ўз томорқасида енгил конструкцияли иссиқхоналар ўрнатиш, уруғлик ва кўчатлар харид қилиш учун бандликка кўмаклашиш марказлари орқали базавий ҳисоблаш миқдорининг 10 бараваригача субсидиялар бериляпти. Апрел ойининг ўзида 20 минг шахсий томорқа учун 35.4 миллиард сўм ажратилган. Ҳозирда инқироздан кейинги манзилли чора-тадбирлар режасини ишлаб чиқишда томорқа ва иссиқхоналар учун давлат субсидиялари миқдорини оширишга алоҳида эътибор қаратиляпти.\nҲозирги кунларда парламент қуйи палатаси депутатлари маҳаллий Кенгашлар депутатлари билан бирга жойларда томорқадан қай даражада фойдаланилаётгани ҳақида реал ҳолатни ўрганяпти. Бу йўналишдаги ишларимизни изчил кучайтириб бориш субсидияларнинг мақсадли ажратилиши, келгусида амалий натижа беришига хизмат қилиши керак.\nМаълумки, Президентимизнинг тегишли қарори билан 2020 йилда янги иш ўринлари яратиш ва аҳоли бандлигини таъминлаш параметрлари тасдиқланган. Пандемия билан боғлиқ вазиятни ҳисобга олиб, режалаштирилган натижаларга имкон қадар эришилиши учун барча имкониятларни сафарбар этишимиз зарур бўлади. Хусусан, норасмий фаолият кўрсатаётган 500 мингга яқин яширин иш ўринлари расмийлаштирилишига эришилса, бу жуда катта ютуқ бўларди. Албатта, мазкур жараёнда парламентнинг зиммасида ҳам катта масъулият турибди.\nБутун дунёда миллионлаб одамлар иш жойлари, даромад манбаларини йўқотиб, умидсизликка тушаётган бир пайтда ҳар бир барқарор иш ўрни катта ижтимоий аҳамиятга эга бўлиб турибди.\nОлий Мажлис Қонунчилик палатасидаги фракцияси раҳбари.


Alibaba 2028 йилгача Олимпиада ўйинлари ҳомийси бўлади – Telegraph\nAlibaba 2028 йилгача Олимпиада ўйинлари ҳомийси бўлади\nVayvooo )) January 20, 2017\nХитойнинг интернет-гиганти Alibaba Давосда бўлиб ўтаётган халқаро иқтисодий форум доирасида ХОҚ (Халқаро Олимпия Қўмитаси) билан келгуси 6та Олимпия ўйинларига ҳомийлик қилиш юзасидан шартнома имзолади. Шундай қилиб, компания 2028 йилгача 4 йилда бир маротаба бўлиб ўтадиган спорт мусобақаларини молиялаштиради, деб ёзмоқда Financial Times.\nAlibaba Олимпиадаларнинг электрон тижорат ва булутли хизматлар кўрсатиш соҳаларида ҳамкори бўлади. Шу билан бирга, ўйинларнинг Coca-Cola, McDonald's, Visa ва бошқа йирик ҳомийлари қаторидан ўрин олади.\nКелишувнинг молиявий томонига ойдинлик киритилмаган. Бундан аввалроқ, ХОҚдаги манбалар, Bridgestone ва Panasonic каби асосий ҳомийлар 4 йиллик даврга (ёзги ва қишки Олимпиада учун) 200 млн долларга яқин маблағ тўлашини маълум қилишган эди.\nБитимга кўра, Alibaba ва ХОҚ Олимпия тимсоллари туширилган маҳсулотларни сотиш учун электрон платформа ташкил этишади. Бундан ташқари, Alibaba хитойлик томошабинлар учун Олимпия каналининг сифатини яхшилайди.\nҲамкорлик яқинлашаётган қишки Олимпиададан бошланади. У 2018 йил Корея республикасининг Пхёнчхан шаҳрида бўлиб ўтади.


Коронавирусга қарши ҳинд вакцинаси 2021 йил июнида тайёр бўлади — Sof.uz\n26.10 12:13 202 Тиббиёт\nCovaxin коронавирусига қарши вакцинани синовдан ўтказаётган Ҳиндистоннинг Bharat Biotech компанияси 2021 йил июнгача тайёр бўлишини кутмоқда.\n"Агар биз керакли тасдиқни олсак, менимча, 2021 йилнинг иккинчи чорагида, масалан, апрел, май, июн ойларида клиник синовларнинг учинчи босқичи самарадорлиги тўғрисида маълумот оламиз. Биз барча клиник синовларни - биринчи, иккинчи ва учинчи босқичларни ўтказиш ниятидамиз. Бу босқичлар тўлиқ бўлади, аммо менимча, ҳукумат фавқулодда вазиятларда фойдаланишга рухсат беришни ҳам ўйлаши мумкин", - дея компаниянинг ижрочи директори Сай Прасаднинг сўзларини келтирган Indian Express.\nҲиндистонда учта коронавирус вакцинаси синовдан ўтказилмоқда - Bharat Biotech ва Zydus Cadila ўзларининг Covaxin ва ZycovD вакциналарини синовдан ўтказмоқдалар. Ҳиндистоннинг Serum институти Оксфорд университети томонидан ишлаб чиқилган ChAdOx1 коронавирусга қарши эмлашнинг иккинчи босқичини 17 тиббий марказда ўтказмоқда ва учинчисига тайёргарлик кўрмоқда. Унда 1,6 минг киши иштирок этиши кутилмоқда. Ҳиндистоннинг Serum институти COVID-19 га қарши вактсинани ишлаб чиқариш бўйича бешта халқаро фарматсевтика компанияси билан ҳамкорлик қилмоқда, жумладан AstraZeneca ва Novavax.\nШунингдек, мамлакат расмийлари Dr. Reddy's ҳинд фармацевтика компанияси ва Россия тўғридан-тўғри инвестиция фондига Ҳиндистонда Спутник V вакцинасини II ва III босқичларида клиник синовларни ўтказиш учун рухсат берган.\nҲиндистон коронавирус билан касалланиш сони бўйича дунёда АҚШдан кейин иккинчи ўринда туради.\nҲиндистон Коронавирус вакцинаси


Мьянма «Reuters»нинг икки журналистини озодликка чиқарди\n07.05.2019 21:46 0 1133\nМьянмада «Reuters» агентлигининг журналистлари — Ва Лон ҳамда Сое Оо Янгон қамоқхонасида ўтказилган 500 кунлик тутқунликдан сўнг озод этилди. Бу ҳақда агентлик бугун, 7 май куни хабар берди.\nРепортёрлар Ва Лон ҳамда Сое Оо Мьянма фуқаролари саналишади. Улар миллий озчиликни ташкил этувчи мусулмон-роҳинжалар қирғин қилингани ҳақида репортаж тайёрлашганди. Уларни махфий ахборотни ноқонуний қўлга киритганликда айблаб ҳибсга олган ҳукумат ўтган йил кузида суд қилиб, етти йилга озодликдан маҳрум этганди.\nМьянма ҳукумати мамлакат манфаатларидан келиб чиқиб, журналистларни озодликка чиқаришга қарор қилди. Хабарларга кўра, мамлакатда яна 6,5 минг нафар маҳкум амнистия бўйича эркинликка чиқарилган.\nжурналист Мьянма роҳинжалар\nЖамият 09/01, 13:49\nЖамият 08/01, 20:02\nҲуқуқ 04/01, 17:42


hikoya.xyz sexdagi ayol bilan sex 4 qism секс хикоялар seks hikoyalar sex hikoyalar секс хикоя seks hikoya ehtirosli hikoyalar erotik hikoyalar sex hikoya эҳтиросли ҳикоялар эротик хикоялар extirosli hikoyalar эхтиросли хикоялар sekis hikoyalar xxx hikoyalar seks xikoyalar эро хикоя инцест хикоялар порно хикоялар erotic hikoyalar рассказы порно рассказы секс рассказы читать рассказы читаем рассказы рассказ служанки инцест рассказы еротические рассказы\nУни амиям мани асбобим хам 3 кунда шилиниб нима бўлса бўлди ишқилиб. Учинчи кунику тонгача ухламадик. Эсимда, тўртинчи кун эрталаб уйғонсам оёқларимда мадор йўқ. Қалтираб қалтираб зўрға юрдим. Шу билан 2015 йил октябр ойида уйландим. Тўйимдан 2 ой ўтгандан кейин яна у билан учрашиши бошладим. Банкдан кредит тўғирлаб бердим ўзи уйидан сех очган. Байрамларда ҳар хил тортла етказиб туради. Мухими хохлаган пайтда айтсам отмазкани ёқвомасдан келади. Кўз тегмасин ман хохлаган пайт хам хафтада 1-2 марта келип қолади))). Эътибор учун рахмат.\n← QarindoshlarimSexdagi ayol bilan sex 3-qism →


Абитуриент фикри: ТАТУдаги “маслаҳатчи”лар ўз сайтини ўқиб турса, яхши бўларди...\n09:18 / 08.07.2017\nАйни кунларда Ўзбекистондаги олий ўқув юртларига ўқишга кириш учун ҳужжат топшириш авжида. Ички ҳаяжонларини ютган ҳолда жазирама иссиқда куйиб-пишиб юрган абитуриентлар, айрим ҳолларда ҳужжат топшириш билан боғлиқ муаммоларга дуч келишмоқдаки, бу нарса уларнинг шундоқ ҳам таранг асабларини баттар қилмоқда. Тошкент ахборот технологиялари олий даргоҳига ҳужжат топширишда ана шундай “тўсиқ”қа учраган абитуриентлардан бири ўз сайтида бу ҳақда ҳикоя қилади.\nКеча Муҳаммад ал-Хоразмий номидаги Тошкент ахборот технологиялари университетига ҳужжат топширгани бордим. Боришдан аввал қабул нечигача бўлишини, керакли ҳужжатлар рўйхатини TUIT.UZ сайтидан олдим. Ўзим танлаган йўналиш қабулига кетаётгандим, қабул комиссиясида «маслаҳатчи» дегани бўлар экан, ёнбошлаволиб гап отиб қолди.\n- Қаерга кетяпсан, қабул тугади.\n- Сайтинглардан кўриб келяпман, қабул соат 18:00гача деб ёзилгани учун келяпман.\n- Сайтда шунақа ёзилган, лекин биз 17:30гача қабул қиламиз.\n«Нега унда 18:00гача дегансизлар», дейишга ҳам улгурмасдан гапимни бўлиб, «Қани ҳужжатларингни кўрайчи, камчилик бордур», деди-да уларни текширишни бошлади. Бироздан сўнг «Ана, “острочка” (Армияга алоқадор ҳужжат) йўқ экан, бор топиб кел», деди.\n- Сайтингларда бу ҳақида ёзмагансизлар-ку.\n- Нега кўп гапирасан? Топиб кел дедимми, топиб кел.\n- Бориб топшириб кўрай, балким ўтказиб юборишар?..\n- Хўп, борақол. Барибир қайтиб келасан.\nУндан ўтиб икки қадам юришимни биламан яна биттаси чақириб қолди, ортимга ўгирилмасимдан, ҳалиги маслаҳатчи бошқасига қараб: «Қўйиб юборавер, барибир “острочка”дан қайтаради», деди.\n- Ия, ростанми? Мен “острочка”си йўқларни ўтказмайман. Қани, ҳужжатларингни бир кўрайчи... Бунинг устига қабул тугадику укам...\n- TUIT.UZ сайти сизларникими?\n- Ҳа, бизники.\n- Сайтингларда ёзилган нарсага жавоб берасизларми?\n- Нега унда, қабул 18:00гача дегансизлар? Қабул 17:30да тугаяпти, “острочка”ни эса фақат МАХСУС ФАКУЛЬТЕТ ва МАХСУС СИРТҚИ бўлим учун керак, деб ёзилган бўлса, нега мендан сўраяпсизлар?\n- Укам, биз Мудофаа вазирлигини ҳурмат қиламиз, кейин сайтга ҳар нимани ёзиб бўлмайди. Яхшилаб қара, ўша жойда АРМИЯГА АЛОҚАДОР ҲУЖЖАТ деб ёзилган жойи бор.\n- Ўша жойини ўқиб келяпман, сиз айтган АРМИЯГА АЛОҚАДОР ҲУЖЖАТ бошқа факультетларга тааллуқли экан.\nҚолгани эсимда йўқ, ҳужжатларимни олиб чиқиб кетдим, у эса ортимдан нимадирлар, деб қолди. Ўз расмий сайтига жавоб беролмаган ОТМ, қандай қилиб талабаларига, ўқитиш тизимига жавоб беради? Нима ТАТУ вакиллари ҳазиллашишни яхши кўришадими, дейман? Ёки абитуриент циркдаги масхарабозми? Қай ҳолга солса шундан ўйнаверадиган? Абитуриентни қийнаб булар нима топишади, ҳеч тушунмайман. Бир сафар соқол дейди, келаси сафар форма дейди, яна бошқа сафар ҳужжатдан камчилик топади, яна бошқа сафар борсанг ишламаяпмиз дейди. Яхшиям бу ОТМлар чет элдаги “Оксфорд”, “Кембридж” каби университетлар билан тенглашолмайди, билмадим агар шу даражага етганида нимлар талаб қилинарди?!\nАбитуриентлар, талабалар ва хорижда тажриба оширишни хоҳлаганлар диққатига!\n14:35 / 04.05.2018


Интервью. Ботирали Эргашев: “Кўпчилик мени футболдан қайтармоқчи ҳам бўлган” / CHAMPIONAT.asia\n21:18“Манчестер Юнайтед” мағлубиятсиз серия қайд этмоқда 3 20:57АПЛ. МЮ ва "Вулверхэмптон" йирик ҳисобда ғалабага эришди (+жадвал) 29 20:44АПЛ. “Арсенал” – “Эвертон” учрашувининг бошланғич таркиблари маълум 2 20:30Туркия Суперлигаси. “Фенербаҳче” ва “Галатасарой”нинг бошланғич таркиби билан танишинг 3 20:00ЕЧЛ. Кики Сетьен "Наполи"га қарши баҳс учун Италияга 21 футболчини олиб кетади 12 19:52Ўртоқлик учрашуви. Ўзбекистон - Беларусь 0:1 160 19:40Назорат баҳси. “Ростов”нинг "Краснодар"га қарши асосий таркиби эълон қилинди 7 18:41УЕФА "Наполи" - "Барселона" ва "Челси" - "Бавария" учрашувлари ҳакамлари номини маълум қилди 10 18:36Зоҳид Абдуллаев “Қўқон-1912” қароргоҳини тарк этди 2 18:27Италия. "Лацио" ғалабага эришди, "Ювентус"гача 1 очко бор 4 18:06АПЛ. "Манчестер Юнайтед" ва бошқа жамоаларнинг асосий таркиблари маълум! 19 17:43"Машъал" янги бош мураббий номини эълон қилди 18 17:43Обамеянг "Интер"га ўтишни танлади 8 17:40Ўзбекистон - Беларусь. Ўйинни ОНЛАЙН томоша қилинг 49 17:29"Аякс" 19 ёшли футболчини 15 миллионга сотиб олди 3\nИнтервью. Ботирали Эргашев: “Кўпчилик мени футболдан қайтармоқчи ҳам бўлган”\n19 авг 2019 14:49\nТеглар : интервьюДинамоБотирали ЭргашевОрзу лойиҳаси\nЎтган йил Ўзбекистон U-23 терма жамоаси сафида Осиё чемпиони бўлган Ботирали Эргашев бу йилги мавсумни Самарқанднинг “Динамо” клуби сафида бошлади.\nБугунги кунда у Суперлиганинг етакчи посбонларидан бирига айланиб улгурди. Дарвозабон "Орзу" лойиҳаси меҳмони бўлиб турли мавзуларда ўз фикрларини билдирди.\nФУТБОЛГА КИРИБ КЕЛИШ\n6-синфда ўқиб юрганимда бизнинг мактабда футбол тўгараги очилган. Биринчи мураббийим Меметов Сервер Савлиевич бўлганлар. Айнан шу кишидан футболнинг дастлабки сир-асрорларини ўрганганман. Наманганда эсласангиз иккинчи лигада "Поп-Фен" клуби бўларди. Ушбу жамоанинг ёшлар таркибида ўйнардим. 2009 йил Наманганда "Умид ниҳоллари" мусобақаси учун саралаш бўлган. Попдан уч нафар футболчини олишган, улардан бири мен бўлганман. Дилмурод ака Низамбаев бошчилигида Сирдарёдаги мусобақада чемпион бўлиб қайтганмиз. Қизиғи ўшанда 1993 йилда туғилган футболчилар ўйнашган, мен улардан икки ёшга кичик бўлишимга қарамай иккинчи дарвозабон сифатида олиб кетишганди. Шундан кейин Намангандаги футбол академиясида фаолият олиб бордим. Мусобақалардан бирида "Пахтакор"да ўйнайдиган дўстим Бобур Ибрагимов мени "Пахтакор"га таклиф қилган. Ўшанда жамоада дарвозабонлар тақчиллиги кузатилган экан. "Пахтакор" академиясига Мурод Исмоилов ва Шуҳрат Раҳмонқулов бошчилигидаги жамоага келиб 4 ой давомида кўрикда бўлганман. 2009 йилдан 2019 йилга қадар "Пахтакор" тизимида бўлдим.\nЯНГИ ЗЕЛАНДИЯДАГИ МУНДИАЛ ҲАҚИДА\n2015 йил Янги Зеландияда ўтган U-20 Жаҳон чемпионати кўпчилик каби мен учун ҳам фаолиятимиздаги катта ўрин тутади. Чунки ушбу мусобақадан кейин футболга бўлган муносабатим тубдан ўзгарган. Футболчи эканлигимдан фахрланганман. Сабаби сиз ўз юртингиз шарафини ҳимоя қиласиз, бу инсонда бўлган ватан туйғусини ҳам уйғотади. Жаҳон чемпионатига қадар имкониятлар кўп бўлганман. Аммо имкониятлардан фойдалана олмаганим учун терма жамоаларда иккинчи ёки учинчи дарвозабон бўлардим. Ўша пайтда захирада ўтирганимда қайси мураббий менга битта имконият берса ўша имкониятдан унумли фойдаланаман деб ўз олдимга мақсад қўйгандим. Бордию имкониятдан фойдалана олмасанг қанча афсуслансанг ҳам уни ортга қайтара олмайсан.\nОСИЁ ЧЕМПИОНИ БЎЛИШ\n2018 йил Хитойдаги U-23 Осиё чемпионатида илк турда Қатарга ютқазиб қўйганимиздан кейин бош мураббийимиз Равшан Ҳайдар мени ўз хоналарига чақириб навбатдаги баҳсга тайёрмисан, ўзингни йўқотиб қўймайсанми дедилар. Ўйлаб ўтирмай тайёрман деб жавоб бердим, ишонч билдирсангиз ишончингизни оқлайман дегандим. Қатарга ютқазиб қўйганимиздан кейин барча йигитлар тушкунликка тушиб қолганди. Сабаби мусобақа январь ойи бошида бўлганди, шу боис 2017 йилги мавсум тугаши билан қолган футболчилар таътилга кетишганида биз терма жамоа билан йиғинга киришгандик. Барча дам олаётганда биз меҳнат қилдик, наҳотки шунча меҳнатимиз ерда қолиб кетади, энди ватанимизга қайси юз билан қайтамиз деган хаёл ўтди. Инсон ҳар қандай касбда ишласа ҳам ўз ватанига ёруғ юз билан келишни истайди. Иккинчи турда мусобақа мезбони Хитойга қарши ўтди. Менимча энг масъулиятли ва энг қийин баҳс айнан шу бўлганди. Сабаби ютқазиб қўйсак ортга қайтардик ва бошқа имкониятимиз бўлмасди. Худога шукур Хитойни мағлуб этдик ва барча йигитларда ишонч қайта пайдо бўлди.\nКутиб олиш жараёнида мен иштирок эта олмаганман. "Пахтакор" икки кундан сўнг Осиё чемпионлар лигаси плей-офф босқичида Қатарда "Ал Гарафа"га қарши ўйнаши керак эди. Шу боис Забиҳилло Ўринбоев ва Жасур Яхшибоев билан бирга Хитойдан тўғри Қатарга учганмиз. Қатарга учиб борганимиздан кейин аэропортнинг ўзида интернетга кириб халқимиз жамоамиз аъзоларини ажойиб тарзда кутиб олганини кўриб, қанийди биз ҳам ўша ерда бўлиб қолсак деб ўйлаганмиз.\n2018 йил Хитойда чемпион бўлиб қайтганимиздан кейин "Пахтакор" бош мураббийи Шота Арвеладзе билан гаплашиб олганман. Ўшанда хали Элдор Суюновга ҳам имконият берилмаганди хатто. Суперлиганинг бошқа клубларидан таклифлар борлигини, кўпроқ ўйнашни истаётганимни айтдим. Лобанов ва Суюновдан ёш бўлганим сабабли тажрибам кам эди. Уларга муносиб рақобатчи бўлиш учун ўйин амалиёти керак эди. Осиё чемпиони бўлганимдан кейин мен билан Одил Ҳамробековни Наманган вилояти ҳокими Хайрулла Бозоров қабул қилиб миннатдорчилик билдиргандилар. Ўшанда менга “Навбаҳор”да ўйнашни таклиф қилгандилар. Шу тариқа ижара асосида “Навбаҳор”га ўтдим. Бу клубда 14та ўйинда майдонга тушдим. Худди бу жамоадаги футболчилар билан олдидан танишдек тезда чиқишиб кетдим. Мени барча ажойиб тарзда кутиб олди. Ҳеч қандай муаммога дуч келганим йўқ. Мавсум охирида оғир жароҳат олдим. Бир ойдан сўнг “Пахтакор”га қайтиб кетишимни билиб туриб ҳам мени ўз ҳолимга ташлаб қўйишмагани учун “Навбаҳор” клуби раҳбарияти ва Наманган вилояти ҳокимидан миннатдорман. Насиб қилса яхши кунларида қайтаришни ният қилганман. Ўшанда “Пахтакор” раҳбарияти ва бош мураббий Шота Арвеладзе ҳам менга катта ёрдам беришди.\nСуперлига бошланишидан олдин “Пахтакор” сафида “Динамо” жамоасига қарши назорат учрашуви ўтказганимиздан кейин Самарқанд жамоаси бош менежери Илҳом ака Шарипов таклиф билан чиқди. Шунда мен энг аввало ўйин амалиёти учун ҳам “Динамо”га ўтишга тайёрлигимни айтгандим. Чемпионат бошланишидан икки кун олдин “Пахтакор” ижара асосида “Динамо”га ўтишимга рухсат берди. “Динамо”да ҳам жамоага мослашиш қийин бўлмади, чунки барча бир оиладек эди. Масалан, ўйин давомида хатолар қилсак-да, ҳеч ким бир-бирини айбламайди, аксинча бир-биримизнинг хатомизни тўғирлашга интиламиз. Ютқазсак ҳам, ютсак ҳам энг аввало барча жамоанинг хизмати бўлади. Жамоадаги эътиборга келсак, энг аввало Самарқанд вилояти ҳокими Эркинжон Турдимов ва ҳомийимиз “Agromir Buildings” раҳбари Шавкат акага миннатдорчилик билдирамиз. Чунки, раҳбарларимизнинг футболга бўлган қизиқиши нақадар юқори эканлигини жамоага келибоқ билганман. Айниқса, таништирув маросимида шахсан вилоят ҳокими барчамиз билан кўришиб, юзлаб мухлислар олдида қўллаб-қувватлашини айтиб, омад тилаганди. “Динамо” мухлисларидан ҳам миннатдормиз. Сабаби, биз қаерда ўйнамайлик, ютганимизда ҳам, ютқазганимизда ҳам “Динамо” мухлислари биз билан елкама-елка туришади.\nЖАҲОН ЧЕМПИОНАТИГА ЧИҚИШ ҲАҚИДА\nЯхши ният билан яхши нарсага умид қилганмиз. Биринчи навбатда ватанга қайтишни ўйлаймиз. Чунки мухлисларни ғалабадан бошқа натижа қониқтирмайди. Мухлисларни ҳам тўғри тушунишимиз керак. Барчамиз бирлашсак, мухлислар ҳам, журналистлар ҳам ҳамма-ҳаммамиз бирлашсак Жаҳон чемпионатига чиқамиз.\nЁшлгимда ота-онам ишларга кўмиб ташашарди. Ишларни барчасини қилиб, дарсларни тайёрлаб тезроқ футболга боришни хоҳлардим. Футболдан завқ олишни истардим. Ҳозирги кунга қадар шу нарса сақланиб қолган. Инсон қилаётган ишидан завқ олмаса қандайдир натижага эриша олмайди. Бу даражага етиб келаман деб ўйламаганман, шунчаки орзу-ҳавас эди. Куни-кеча яқин инсоним энди укажон ёшиз ҳам анча катта бўлиб қолди, оила боқишингиз керак. Футболни орқасидан оилани боқа олмайсизку деб айтдилар. Кўпчилик бошқа соҳани танлагин деб маслаҳат беради, футболдан қайтармоқчи бўлишади аммо шунга қарамай ўз йўлимни танладим ва охиригача бораман деб ният қилганман. 2009 йил "Пахтакор"га келганимда Чилонзорда икки қаватли бинода яшардик. Шароитлар анчагина оғир эди. Мурод Исмоилов қўл остида шуғулланардим. Улардан кўп нарса ўрганганман. Менга ҳаётда тўғри йўл кўрсатганлар. Қийинчиликларни енгиб ўтишни ўргатганлар. Мурод акадан кўп нарса ўргандим. Уларнинг битта гаплари доим ёдимда туради: "Эртага футболчи бўласанми ёки бўлмайсанми фарқи йўқ, энг аввало яхши инсон бўлгин". Мурод ака Исмоиловдан жуда ҳам миннатдорман. Шу кунгача уларга раҳмат айтиш учун фурсат бўлмаган эди.\nИслом Аҳмедов - "Пахтакор" академияси, Double Pass ва бошқалар ҳақида 7


АҲОЛИНИ РЎЙХАТГА ОЛИШ: ТАЙЁРГАРЛИК ЖАРАЁНИ ҚАНДАЙ КЕЧМОҚДА? - AUZ.UZ\nАҲОЛИНИ РЎЙХАТГА ОЛИШ: ТАЙЁРГАРЛИК ЖАРАЁНИ ҚАНДАЙ КЕЧМОҚДА?\nАндижонда аҳолини рўйхатга олиш масалаларига бағишланган йиғилиш бўлиб ўтди.\nЎзбекистон Республикаси Президентининг 2019 йил 5 февралдаги “Ўзбекистон Республикасида 2022 йилда аҳолини рўйхатга олишни ўтказиш концепциясини тасдиқлаш тўғрисида”ги фармонига асосан, мамлакатимизда аҳолини рўйхатга олиш тадбирини ўтказиш белгиланган.\nЎзбекистон Республикаси Давлат статистикаси қўмитаси раиси ўринбосари Аъзам Икрамов, мутасадди ташкилотлар вакиллари иштирокида вилоят статистика бошқармасида бўлиб ўтган йиғилишда мазкур жараёнга, қолаверса, шу йил ноябрь ойида Хўжаобод туманида синов тариқасида ўтказиладиган аҳолини рўйхатга олиш тадбирига тайёргарлик масалалари муҳокама қилинди.\nМаълумки, Ўзбекистон Республикаси Вазирлар Маҳкамасининг 2020 йил 11 ноябрдаги “Ўзбекистон Республикасида 2023 йилда аҳолини рўйхатга олишга тайёргарлик кўриш ва уни ўтказиш чора-тадбирлари тўғрисида”ги қарорига асосан, Ўзбекистон Республикасида аҳолини синов тариқасида рўйхатга олиш тадбири 2021 йил 1- 25 ноябрь кунлари Андижон вилоятининг Хўжаобод тумани, Тошкент вилоятининг Юқори Чирчиқ тумани, Хоразм вилоятининг Хива шаҳри ҳамда Тошкент шаҳрининг Яшнобод туманида амалга оширилиши белгиланган.\n- Аҳолини рўйхатга олиш орқали мамлакат аҳолиси сони тўғрисидаги ишончли ахборот манбаи шакллантирилади, - дейди Ўзбекистон Республикаси Давлат статистикаси қўмитаси раиси ўринбосари Аъзам Икрамов. - Мазкур жараён уч босқични қамраб олади. Биринчиси – тайёргарлик босқичи бўлиб, уч йилга яқин вақт давом этади.\nИккинчи босқич бевосита аҳолини рўйхатга олиш тадбири амалга оширилади, яъни аҳоли тўғрисидаги маълумотлар йиғилади, назорат текшируви ўтказилади ва рўйхатга олиш материаллари топширилади.\nСўнгги босқичда эса олинган маълумотлар кодлаштириш ёрдамида таҳлил этилиб, натижалар расман эълон қилинади.\nХўжаобод туманида бу борада амалга оширилаётган ишлар билан бевосита танишиб чиқилди.\nЙиғилишда мазкур жараёнга тайёргарлик, бажарилган ишлар, йўналишлар бўйича хариталарда аниқланган хато ва камчиликларни тузатиш, мутасадди ташкилотлар билан ҳамкорликда лозим бўлган ўзгаришларни киритиш хусусида фикр алмашилди.


Молиявий йил таҳлили\n“Toyota Motor” автоконцерни (Япония)нинг 2015 йил бошидан то жорий йил мартигача бўлган даврни қамраб оладиган молиявий йилдаги соф фойдаси 6,4 фоиз ўсиб, 2,31 триллион иена (21,3 миллиард АҚШ доллари)ни ташкил қилди.\nБунда ташқи бозорларда шу моделдаги автоуловларга талаб сезиларли даражада ортгани муҳим омил бўлди. Яъни мазкур вақт оралиғида 10,15 миллионта машина сотилган. Лекин апрелдан бошлаб унинг фаолиятида бир нечта тўхталишлар рўй берди. Сабаби, компанияга зарур таркибий қисмларни етказиб берадиган пўлат қуювчи заводлардан бирида ёнғин содир бўлди. Унинг кўплаб корхоналари жойлашган Кюсю оролида эса бир неча бор кучли зилзилалар кузатилди. Шу боис навбатдаги молиявий йилда у кўрадиган фойда 35 фоиз тушиши прогноз қилинаяпти.\nДунёга машҳур “Forbes” журнали томонидан жаҳондаги энг қиммат брендлар рейтинги эълон қилинди.\nУнга кўра, биринчи ўрин “Apple” корпорациясига насиб этди. Мазкур савдо белгисининг нархи 154,1 миллиард АҚШ доллари дея баҳоланди. Кейинги поғоналардан “Google” (82,5 миллиард доллар) ва “Microsoft” (75,2 миллиард доллар) жой олди. Рўйхатга, шунингдек, “Coca-Cola”, “Facebook”, “Toyota”, “IBM”, “Disney” каби номлар ҳам киритилган.\nИнновацион юк машинаси\nАҚШнинг “Nikola Motor Company” компанияси томонидан 2000 от кучига эга, электр ёрдамида ҳаракатланадиган замонавий\nюк машинаси ишлаб чиқарилиши режалаштирилаяпти.\n“One” номи берилган мазкур автоуловга 320 киловатт-соат ҳажмли батарея қўйилади. Транспорт воситаси тўлиқ қувватлантирилса, 1930 километр масофагача бора олади. -Эътиборлиси, гибрид юк ташувчига ҳозирданоқ буюртмалар кела бошлади.\nХитойнинг “Xiaomi” компанияси томонидан энг катта смартфонлардан бири яратилди.\nУнга 16 мегапикселли камера, металл корпус ва илғор процессор ўрнатилган. “Mi Max” номи берилган алоқа воситаси экранининг ўлчами 6,44 дюймга тенг. Бу “iPhone 6s” дан 87 фоиз катта деганидир. Қурилма кумуш, тилла ва кулранг кўринишларда -мижозларга тақдим этилади.\nЁшлик ифори таралади\nБуюк Британиянинг “Penhaligon’s” компанияси томонидан қадимги юнон мифларидаги қаҳрамонлардан бири Эндимионга аталган икки турдаги янги атир тақдим этилди.\nУларнинг муаттар ҳидларида мускат ёнғоғи, мармарак ва ёронгул ислари уйғунлаштирилган.\nАфсоналарга қараганда, Эндимион ўзининг ҳамиша навқирон гўзаллиги билан маш-ҳур бўлган. Ишлаб чиқарувчиларнинг айтишича, янги маҳсулотлардан абадий ёшлик ифори таралиб туради.\nМазкур рукндаги бошқа мақолалар: « Буюртмалар ҳажми ортди\t«The Brussels Europe Press Club Magazine» журнали Ўзбекистоннинг ижтимоий-иқтисодий тараққиёти ҳақида »


Ўзбекистонга яна бир енгил машина ишлаб чиқарадиган завод керакми? » Ўзбекистон янгиликлари – Zamin.uz\n13 июнь 2019, 00:07\nМавзунинг долзарблигидан келиб чиқиб, Kun.uz «Сизнинг фикрингиз» Telegram-каналида сўров ўтказди. Иштирокчилардан Ўзбекистонда енгил машиналар ишлаб чиқариш бўйича яна бир завод очиш кераклиги борасидаги фикрлари сўралди. Сўровда 3 044 киши қатнашди. Уларнинг 57 фоизи Ўзбекистонда янги завод қуриш керак деб ҳисоблайди. Уларнинг фикрича, бозорда рақобат пайдо бўлади.\nЯнгиликлар » Авто » Ўзбекистонга яна бир енгил машина ишлаб чиқарадиган завод керакми?\n20:13 Ўзбекистонда мотоцикл ишлаб чиқарувчи иккита завод ишга туширилади


IFA 2015: Lenovo компанияси Ideapad MIIX 700 гибрид планшетини намойиш қилди\n12:36 / 03.09.2015\nLenovo компанияси Берлинда бошланган IFA 2015 кўргазмасида Ideapad MIIX 700 гибрид планшетини намойиш қилди. Модель уланадиган док-клавиатура ёрдамида ноутбук ва планшет сифатида ишлатилиши мумкин.\nИчки ўрнатилган таглик кўзда тутилган бўлиб, унинг ёрдамида планшетни столга ўрнатиш мумкин. Шунингдек, стилус (электрон перо) қўллаб-қувватланган. Янги қурилма дизайни бўйича Microsoft компаниясининг Surface Pro планшетини эслатиб юборади.\nLenovo Ideapad MIIX 700 Windows 10 операцион тизимида ишлайди. Қурилма дисплейи 2160 х 1440 пикселли кўрсатиш қобилиятига эга ва диагонали бўйича 12 дюймни ташкил қилади. Intel Skylake Core M7 процессоригача бўлган бир нечта конфигурациялар кўзда тутилган. 8 Гб тезкор хотира ва 256 ГГб доимий хотирага эга.\nПланшет USB 3.0 ва USB 2.0, micro HDMI портлари, microSD слоти, LTE тармоғини қўллаб-қувватловчи моделларда microSIM слоти билан таъминланган. Планшетда Intel RealSense опциал камераси мавжуд. Қурилма 699 доллардан бошлаб 2015 йилнинг ноябридан сотувга чиқарилади.


«Мақсадим — юмшоқ супурги бўлиб ўтиб кетмаслик». Актриса Ҳалима Ибрагимова Маданият вазирлигига ишга кирмоқчилиги ҳақида\nАктриса Ҳалима Ибрагимова 26 декабрь куни «Омон-омон» кўрсатувига берган интервьюсида Маданият вазирлигига ишга кирмоқчилиги ҳақида гапирди.\nФото: Instagram / @xalimaxonim\nТаъкидланишича, актриса 3 та интитутни тамомлаган. 2020 йилда Қозоғистоннинг Silkway» университетида психология йўналиши бўйича магистр унвонини олган.\n«Барибир, ҳеч ким бўлди, шундай яшаб қўя қолай демайди. Одам 2 та ғишт қуяди, 4 ғишт қуяди. 1 қават хоҳлайди, 2 қават. Бизда ҳам худди шу нарса, мен ўзи ёшлигимда прокурор бўламан деб юрардим. Мактабда ҳам яхши ўқиганман, тилим 15 қарич бўлганига яраша.\nЭнди тақдир йўли билан санъатга кириб қолдим. Лекин, барибир, ёшликдаги истак бор. Ўшанинг учун маълумотим билан секин-секин юқорига интиламан», — дейди актриса.\nҲалима Ибрагимова вазирликка ишга кирганда қандай ўзгаришлар амалга оширмоқчи эканлиги ҳақида ҳам гапирган:\n«Менинг мақсадим — юмшоқ супурги бўлиб ўтиб кетмаслик. Тўғри, бир хил пайтда ақлимиз етиб, илмимиз етмаслиги мумкин. Лекин шу ерда ишлаётган ходимлар билан биргаликда маслаҳатлашиб, қаттиққўллик билан бажариладиган ишларни менга беришса бўлади».\nЭслатиб ўтамиз, аввалроқ Ҳалима Ибрагимова ўзининг Инстаграм саҳифасида Зоҳиршоҳ Жўраевнинг Санжайга нисбатан айтган гапларини, танқидини маъқуллаган ва у тўғри иш қилганини таъкидлаганди.\n«Санжайга бўлган муносабатни кўрдим. Менимча Зоҳиршоҳ тўғри иш қилган сабаби катта устозлар қўшиқларини бузиб, кавер қилиб айтилганини ҳазм қилолмайди… Кавер қилишдан олдин устозни олдидан ўтиш керак эди, рухсат сўраб, балки рози бўлишмасди лекин олдидан ўтгани қолар эди», — дея изоҳ қолдирган актриса.


Инновация вазирлиги Олий аттестация комиссиясини ислоҳ қилиш ҳақида давра суҳбати ўтказди\nИнновация вазирлиги Олий аттестация комиссиясини ислоҳ...\n30.04.2018 20:06 0 1523\nФото:«Инновацион ривожланиш вазирлиги ахборот хизмати»\nЎзбекистон инновацион ривожланиш вазирлиги Олий аттестация комиссияси фаолиятини танқидий ўрганиш ҳамда илмий-тадқиқот ишлари, уларнинг натижаларини амалиётга жорий этиш тизимини тубдан такомиллаштириш юзасидан 30 апрель куни «Илғор технологиялар маркази»да давра суҳбати ўтказди. Унда академиклар, профессорлар, докторантлар, давлат ташкилотлари ходимлари ҳамда экспертлар иштирок этди. Бу ҳақда инновацион ривожланиш вазирлиги ахборот хизмати хабар берди.\nТадбирда Вазирлар Маҳкамаси ҳузуридаги Олий аттестация комиссиясининг фаолияти танқидий таҳлил қилинди. Таҳлиллар магистратура таълимини модернизациялаш бўйича давлат сиёсатининг муваффақиятли амалга оширилишига тўсқинлик қиладиган ва иқтидорли ёшларнинг фан соҳасидан кетишига сабаб бўлаётган қатор муаммо ва камчиликлар мавжудлигини кўрсатди.\nОлий аттестация комиссияси диссертацияни ҳимоя қилишнинг барча босқичларини тартибга солиб, илмий кенгашларнинг мустақил фаолият юритишига имкон бермаяпти. Диссертацияларга қўйиладиган талабларнинг жаҳон талабларига мос эмаслиги илмий ишлар савиясига салбий таъсир кўрсатмоқда.\nТавсия қилинаётган лойиҳа эса аспирантура тизимини жаҳон амалиётига мослаштириш, илмий ва таълим муассасаларига мустақиллик бериш, илмий ишларнинг сифатини ошириш, шунингдек саноатни ривожлантиришга ҳисса қўшувчи олий тоифали кадрларни тайёрлашга қаратилган.\nҲозир илмий ишларнинг сифатини баҳолаши керак бўлган илмий кенгашлар иккинчи даражали аҳамиятга эга бўлиб қолган. Олий аттестация комиссияси ҳимоя олдидан автореферат ва диссертацияларни (низомга зид равишда) текшириш, уларни чоп этишга рухсат бериш, комиссия бюллетенида мавзуларни эълон қилиш, имтиҳон топширишга рухсат бериш, ҳимоя кунини белгилаш, илмий семинарлар таркибини тасдиқлаш ваколатига эга.\nЯнги қоидаларда илмий тадқиқот ва олий таълим муассасаларининг илмий кенгашлари ушбу функцияларни мустақил равишда бажаришлари назарда тутилган.\nДокторантуранинг мавжуд концепцияси иқтисодиёт ва ишлаб чиқаришнинг турли соҳалари учун юқори малакали кадрларни шакллантиришга қаратилмагани, фақатгина илмий ходимлар рўйхатини тўлдиришга хизмат қилгани боис унинг фаолияти мамлакатимизнинг инновацион ривожланишига тўсқинлик қилиб келмоқда. Шунингдек, илмий тадқиқотлар сифатининг пастлиги миллий тадқиқотларнинг чоп этилиш даражасига салбий таъсир кўрсатаяпти.\nЯнги лойиҳада саноатга йўналтирилган дастурларнинг янги тизимини жорий этиш назарда тутилган бўлиб, унга кўра тадқиқотчига иккита раҳбар тайинланади – улардан бири саноат вакили бўлиб, илмий ишнинг мавзуси ишлаб чиқаришнинг муайян ечимига қаратилади. Етакчи хорижий илмий муассасалар билан ҳамкорлик қониқарсиз экани юртимиз илм-фани ривожига жиддий тўсқинлик қилмоқда.\nЯнги лойиҳага кўра жаҳон (Европа давлатлари, Қозоғистон) тажрибасига таянган ҳолда қўш диплом (double degree) тизимини жорий қилиш назарда тутилган. Бунда докторант 6 ойдан бир йилгача хорижий ОТМда таълим олиш имкониятига эга бўлади. Бунда PhD дипломи иккала университет томонидан ҳам берилади.\nТаъкидлаш жоизки, илмий ишларимизнинг сифат кўрсаткичи – иқтибос индекси қўшни давлатларникига қараганда анча паст. Битта эълон қилинган илмий мақоладан иқтибос олиш миқдори Ўзбекистонда 0,37 ни ташкил этади, бу кўрсаткич Россияда 0,54, Украинада 0,61, Озарбайжонда 0,89, Беларусда 0,94 га тенг. Юртимиздаги 2500 нафар фан докторининг атиги 300 нафаригина «Хирши» иқтибос индексига эга, улардан 32 нафаридагина бу кўрсаткич 5 дан ортиқ. Ваҳоланки, Европа мамлакатларида PhD илмий даражасига эга олимларнинг ўртача иқтибос кўрсаткичи 5 ни ташкил этади, профессор номини олиш учун эса индекс кўрсаткичи 12-18 га тенг бўлиши керак. «Scopus» илмий мақолалар маълумотлар базасига кўра 2016 йили Ўзбекистондаги иқтибос келтирилган мақолалар сони 575 тани ташкил этган, Қозоғистонда худди шу кўрсаткич 3066 та. Шунингдек, ҳар миллион киши ҳисобига илмий мақолалар Ўзбекистонда 18 та бўлса, бу кўрсаткич Озарбайжонда 91, Қозоғистонда 170, Беларусда 189, Украинада 227 ва Россияда 509 тадир. Шу боис ҳам жаҳонда қабул қилинган стандартларга риоя қилган ҳолда илмий ишлар устида ишлаш, мавзулар танлаш, мақолалар ёзиш вақти келди. Бошқа давлатларда кўрилган бундай чора-тадбирлар илмий тадқиқотларнинг ижобий натижаларга эга бўлишига олиб келган.\nИнновацион ривожланиш вазирлиги Олий аттестация комиссияси


Bir surat tarixi | TURONZAMIN\nЖаҳонгир Муҳаммад: Суратлар тарихидан\nPosted on 02/27/2014 by TURONZAMIN\n-Шароф ота (Шароф Рашидов-Ж.М.) Қирим татарларининг “Илдиз” деган журнали ҳақида яна гап очдилар. Умуман уларни Қашқадарёга, Муборак атрофига тўплаб, ўша ерда уларга Автоном жой қилиб бериш, журнални ҳам ўша ерда чиқариш ҳақида гапирдилар. Лекин ана у Мустафо Жамилов каби ёш болалар қарши чиқаётган экан,-деб қолди. Continue reading →\nЖаҳонгир Муҳаммад: Суратлар тарихи(7)\nPosted on 03/12/2010 by TURONZAMIN\nУЧИБ КЕТГАН БУРГУТЛАР\nСуратда׃ Ўзбекистонда хизмат кўрсатган артист, ҳофиз Рустам Ҳожимамадов ва Ўзбекистонда хизмат кўрсатган журналист(1990) Жаҳонгир Муҳаммад.\nУчқичлар, поездлар, автобуслар тўлиб кетаверади, бўшаб қайтаверади… Бу ўзбекнинг кундалик ҳаётидаги доимий манзарага айланиб қолмоқда. Кетганлар қайтмайди. Дунёнинг турли бурчакларида ўзбек маҳаллалари пайдо бўлмоқда. Бир пайтлар кўчманчиликдан ўтроққа айланган халқ бугун яна кўчманчиликка қайтмоқда. Ихтиёрий эмас, албатта. Continue reading →\nЖаҳонгир Муҳаммад: Суратлар тарихи(6)\nPosted on 03/01/2010 by TURONZAMIN\nЖурналист Дадахон Ёқубов билан ижодий ҳамкорлигимизнинг чўққиси 1990 йилда ўтказилган Наврўз телемарафони бўлганди.\nШуни айтиш керакки, ўша кезларда Дадахон ёнига жуда истеъдодли кишиларни тўплаган эди. Масалан, режиссёрлар Мели Маҳкамов ва Тамара Маҳкамова ўзбек телесанъатининг фавқулодда таланти инсонлари эдилар. Мели ака жуда хушмуомала, топқир, билимли бўлиш билан бирга содда ва кишининг кўнглига жуда тез йўла топадиган одам эди. Continue reading →


- “Атроф табиий муҳит ифлослантирилганлиги учун компенсация тўловларини қуйидагилар тўлайди :\nифлослантирувчи моддалар ташламаларини атроф табиий муҳитга чиқариб ташловчи, оқова сувларни оқизувчи ва чиқиндиларни жойлаштирувчи юридик шахслар;\nЭслатиб ўтаман: атроф-муҳитга таъсир кўрсатишнинг тоифалари 22.11.2018 йилдаги 949-сон ВМҚга 2-иловада белгиланган.\nI ва II тоифага мансуб тўловчилар компенсация тўловларини ҳар чоракда - ҳисобот давридан кейинги ойнинг 25-кунигача амалга оширадилар . Барча қолган ташкилотлар йилига 1 марта - ҳисобот давридан кейинги йилнинг 5 февралигача тўлайдилар .\n2021 йил 12 апрелдан бошлаб ҳисоб-китобларда, шу жумладан - қарздорлар билан ҳисоб-китобларда 12.04.2021 йилдаги 202-сон ВМҚ бидан белгиланган янги меъёрлар қўлланилади. 11.10.2018 йилдаги 820-сон ВМҚга асосан илгари амал қилган меъёрлар билан солиштирганда тўлов миқдорлари оширилган.\nМуддати ўтказиб юборилган тўловга муддати ўтказиб юборилган ҳар бир кун учун 0,1% миқдорида пеня қўлланилади. Пеня миқдори қарздорлик умумий суммасининг 50%идан ортиқ бўлиши мумкин эмас .


Тошкент ҳарбий округининг «Чирчиқ» полигонида «Ҳеч бир ижобий ғоя эътибордан четда қолмайди» шиори остида бўлиб ўтган фестивалда Қуролли Кучлар Кичик мутахассисларни тайёрлаш марказининг Ҳаво ҳужумидан мудофаа цикли катта ўқитувчиси майор А. Эрметов ўзининг таянч учириш қурилмаси (ТУҚ) билан иштирок этди.\nУшбу қурилмани қўллаш орқали зенит ракета бўлинмаларининг ҳаво нишонларини йўқ қилиш самарадорлигини бир неча баробарга ошириш имкониятига эришилади. Маълумки, битта ҳаво нишонига 2 та ракета отиш уни йўқ қилиш эҳтимолини оширади. Бунинг учун эса 2 та зенитчи отувчи талаб этилади. Таянч учириш қурилмаси ёрдамида эса ушбу вазифани битта ҳарбий хизматчи бажариши мумкин. Қўшинлар ҳаракатланиши чоғида ушбу қурилманинг автомобилга ўрнатилиши имконияти борлиги самарадорлигини яна бир баробарга оширади.\nТУҚда ракеталар сони – 2 та;\nучириш турлари – бараварига, битталаб;\nучириш режимлари – автоматик ёки қўл ёрдамида;\nучириш сектори – азимут бўйича – 360 градус, жой бурчаги бўйича – 15 дан + 60 градусгача;\nжанговар ҳолатда габаритлари – 2180х1564х1304 мм;\nжанговар позицияда жанговар ҳолатга ёйилиши – 3 дақиқа;\nракеталарсиз ТУҚнинг оғирлиги – 128 кг;\nракеталарни қайта жойлаштириш вақти – 2 дақиқа;\nҳисоб – 1 киши.\nХулоса қилиб айтиш жоизки, қурилмани зенит қурилмасига ўрнатиш натижасида нишон канали сонини биттага оширишга эришилади. Қурилмани яратишга кетадиган сарф-харажат эса жуда оз миқдорда. Яъни уни махсус заводларда эмас, балки ҳарбий қисмда хам ясаб, ўрнатиш мумкин.\nШартнома бўйича ҳарбий хизматчи, оддий аскар\nХайрулло ЎЛМАСОВ, Қуролли Кучлар Кичик\nмутахассисларни тайёрлаш маркази пресс-атташеси


Ўзбекистон Республикасининг халқаро захиралари 2021 йил 1 апрель ҳолатига - Ўзбекистон Республикаси Марказий банки\nЎзбекистон Республикасининг халқаро захиралари 202...\nЎзбекистон Республикасининг халқаро захиралари 2021 йил 1 апрель ҳолатига\nЯнгиланган сана: 7 Апр 2021, 18:12\n1/1/2021 2/1/2021 3/1/2021 4/1/2021\n33 851,3 33 411,7 32 419,4 31 647,6\nСоф халқаро захиралар тижорат банклари ва давлат бошқаруви органларининг (Молия вазирлиги, Тикланиш ва тараққиёт жамғармаси бундан мустасно) Марказий банкда очилган ҳисобварақларидаги валюта маблағларини, яъни Марказий банкнинг ушбу ташкилотлар олдидаги мажбуриятларини ҳисобга олмайди.\nЖумладан, Ўзбекистон Республикаси соф халқаро захиралари 2021 йил бошига нисбатан 2,2 млрд. долларга ёки 6,5 фоизга камайди. Бунда олтин ҳажми йил бошига нисбатан ошган бўлсада, олтин нархининг йил бошидаги 1891,10 доллардан 1685,35 долларгача ёки 10,9 фоизга пасайиши халқаро захиралар қийматининг 2,4 млрд. долларга камайишига сабаб бўлди.\nШунингдек, халқаро захираларнинг март ойида 0,8 млрд. долларга ёки 2,4 фоизга камайишига олтин нархининг ой бошидаги 1765,10 доллардан 1685,35 долларгача пасайишининг таъсири 945,4 млн. долларни ташкил қилди.


«Бешариқ деҳқон бозори» реконструкцияси: кимга аза,...\n29.11.2018 19:11 0 2178\n«Бешариқ деҳқон бозори»нинг чанги осмонга чиқишни бошлади.\nСабаб: бозор реконструкцияга тушган.\nАсос: Ўзбекистон Республикаси Президентининг 27.03.2017 йилдаги «2017—2019 йиллар даврида деҳқон бозорларини реконструкция қилиш қилиш ва уларнинг ҳудудида замонавий савдо мажмуаларини қуриш дастурини тасдиқлаш тўғрисида»ги қарори!\nХўб яхши иш, хўб маъқул тадбир... Яқин-яқингача аксарият туман ҳокимлари лавозимга тайинланиши ҳамоно ишни бозордан бошлар эди: ё бозорқўмни алмаштирар, ё бозорнинг у жой-бу жойига «тузатиш киритар», эпини қилса, бузиб бошқатдан қурар эди. Бу жараёнда кимларнинг «тахти» қулаб, кимларнинг «бахти» очилмасди дейсиз?! Озмунча бозорлар бузиб-қурилдими? Президентнинг юқоридаги қарори бозорлар фаолиятини тартибга солиш, сотувчию харидорларга қулай шароит яратишни назарда тутади, албатта. Энг муҳими, ҳар ҳоким ўз қаричидан келиб чиқиб, бозорларни қуриб-бузавермайди.\nНима дейсизки, шундай эзгу ниятларда қабул қилинган Қарор ижросига кўр-кўрона ёндашиш, одамларга тушунтириш бермай, шошма-шошарлик қилинаётгани натижасида мулкдорларнинг бурни қонаб, уларда турли норозилик эҳтимолини юзага келтираётир.\nАйни пайтда «Бешариқ деҳқон бозори» МЧЖда аҳвол шундай.\nТуман ҳокимлигидан тортиб давлат солиқ инспецияси катталари шу бозорда бир неча йиллардан бери тирикчилик қилиб келаётган мулкдорларнинг кўзини очиришмаяпти: «Сизларга 5 кун муддат, дўконни бузамиз!». Нега? «Дўконингиз жойлашган ер майдони бозорники, вассалом!». Хўп, бош устига, юртга келган тўй... Бироқ қонун-тартиблар-чи? Тадбиркорлар тирикчилик қилаётган дўконлар ўз вақтида тегишли қарор асосида ажратиб берилган. Уларнинг ерга бўлган ҳуқуқи давлат рўйхатидан ўтказилган. Иншоотларга бўлган хусусий мулк ҳуқуқини тасдиқловчи гувоҳномаларигача бор! Баски, уларнинг кейинги фаолияти нима бўлади? Бошқа жойдан ер бериладими? Товон тўланадими? Зарарлар қачон ва қандай қопланади? Ҳамма бало шундаки, шу ва шу каби саволлар очиқ, ҳеч ким жавоб бераётгани йўқ! Айтилаётган гап битта: «Дўконлар бузилади, ҳаракатингни қил, давай!». Устига-устак, на бозорни реконструкция қилиш режаси, на тадбиркорларнинг дўконларини бузишга доир ҳоким қарорини кўрсатишади, денг. Тадбиркорлар фаолияти тўхтатиб қўйилиши натижасида кўплаб инсонлар тирикчилик манбаидан айрилиши жиддий ижтимоий қийинчиликни келтириб чиқариши тайин. Шунга қараймай, бу ҳақда бош қотириш у ёқда турсин, тадбиркорлар фаолиятини асоссиз тўхтатиб қўйишга сабаб бўладиган ҳар қандай ҳаракат белгиланган тартибда жавобгарликка асос бўлишидан биров чўчиса, қани?!\nАзаматлар айрим дўконларни бузишга улугуришди ҳам. Қизиғики, бузилган дўконлар орасида банк кредити учун гаров сифатида қўйилганлари ҳам бўлиб, шошма-шошарлик натижасида ер билан битта қилинди. Яқин кунларда гаров таъминоти масаласида қарз олувчи ва банк ўртасидан низо келиб чиқмаслигига кафолат йўқ, ҳокимлик эса бир чеккада қолаверади: «Бизда айб йў-ўқ...».\n«Бешариқ деҳқон бозори»даги «реновация» қуйидаги суратларда:\nЯна бир қизиқ ҳолат: бузилиши кўзда тутилган биноларнинг шундоқ орқасида мини-маркетлар қурлиши керак бўлган жойлар бор. Бироқ ишлар «ҳали-вери қурилмайди, маблағ йўқ», деган баҳоналар билан муаллақ турибди. Дўкони бузилаётган тадбиркорларнинг шу лойиҳага билдирилган қизиқишларига асоссиз пуч баҳоналар билан рад жавоби берилди: «Сизлар бунга маблағ киритишингиз мумкин эмас, Президент қарорига зид!». Бекорлар айтибсиз, дейдиган одам йўқ. Президентнинг юқоридаги қарори 9-бандида бозор қурилишида тадбиркорлик субъектларининг маблағлари ҳам молиялаштириш манбаларидан бири сифатида қайд этилмаганми?!\nТайёр лойиҳани «маблағ йўқ» деб ортга суришдан кимга фойда? Тадбиркорлар ўз маблағини киритиши кимга зиён? Шу жараёнда ҳам манфаатлар ўйини бўлаётгани-чи? Одамларнинг норозилиги айтинг?!\nБир неча дўконларни қасра-қусур бузишганидан кейин мутасаддилар бироз хавотирга тушишган чоғи, одамлар тўпланиб, ғала-ғовур кучаймаслиги учунми, ким билсин, бошқачароқ ҳаракатга тушишди. Энди бузиладиган дўконлар олдига машина-машина қайдадир бузилган бино чиқиндиларини тўкиб ташлашди. Уюм-уюм чиқиндиларни кўриб, дўконга биров қадам босмайдию натижада бузиш ишлари осонроқ кўчадигандай гўё...\nАжаб, Юртбоши катта-кичик раҳбарлардан одамларни рози қилишни тинмай талаб қилаётганига қарамай, Бешариқ туманида одамларни норози қилишнинг турфа шакллари ўйлаб топилаётганга ўхшайди...\nфарғона вилояти бешариқ Бешариқ деҳқон бозори реконструкция\nЖамият 31/01, 14:31\nҲодиса 29/11, 18:05


Рамазон фазилатлари - Mehrob.uz\nМақолалар access_time7-октябрь 2017, 17:48\nНИФОС Фарзанд туғилгач, ундан кейин келадиган қонга "нифос" дейилади.…\nМақолалар access_time21-январ, 16:11\nЎзингга боқ, инсонларнинг ишларига аралашма. У, уни сўзлади. Бу, буни сўзламоқда,…\nМақолалар access_time28-март 2017, 21:36\nИлм билан инсон ҳеч қачон хор бўлмайди аксинча илм ўқиш, китоб мутолъа қилиш…\naccess_time13-июнь 2018, 14:50 visibility636\nИмом Аҳмад ибн Ҳанбал Абу Ҳурайра розияллоҳу анҳудан ривоят қиладилар: «Набий соллаллоҳу алайҳи васаллам шундай дедилар: «Умматимга Рамазонда беш хислат берилди, улар олдинги бирор умматга берилмаган: рўзадорнинг оғзини ҳиди Аллоҳнинг наздида мушкдан хушбўйдир; уларга фаришталар мағфират талаб қилишади; Аллоҳ ҳар куни жаннатни безаб, солиҳ бандаларим устиларидан меҳнат ва азиятлар улоқтирилиб, сенинг олдингга келишларига оз қолди, дейди; унда бебош шайтонлар кишанланади, натижада улар ундан бошқа пайтларда эришадиган нарсаларига эриша олмай қолишади; охирги кечада рўзадорлар мағфират қилинади».\n«Ўша охирги кеча Қадр кечасими?» деб сўрашганда саҳобалар «Йўқ. Ҳар бир ишчи ишини бажариб бўлганидан сўнг ҳаққини оладими, Рамазон сўнгида ҳам рўзадорлар алоҳида яна ҳаққини олади» деганлар.\nРўзанинг биз билган ва билмаган фойдалари ниҳоятда кўп, азизлар.\nАммо биз рўзани фойдалари учунгина яхши кўрмаймиз. Биз уни нима учун яхши кўрамиз? Аввало Аллоҳ таоло буюргани учун, Аллоҳ таоло яхши кўргани учун. Қолаверса, рўза кишининг тақвосини оширгани учун яхши кўрамиз.\nРўзадор киши шайтонга қарши курашади. София розияллоҳу анҳо ривоят қилган ҳадисда Расулуллоҳ соллаллоҳу алайҳи васаллам шундай деганлар: «Шайтон инсоннинг қон томирида юради. Шунинг учун очлик билан унинг йўлларини торайтиринглар».\nРўза инсоннинг шаҳватини синдиради. Абдуллоҳ ибн Масъуд розияллоҳу анҳудан ривоят қилинган ҳадисда айтилади: «Расулуллоҳ соллаллоҳу алайҳи васалламнинг шундай деганларини эшитдим: «Эй йигитлар! Сизлардан ким уйланишга қодир бўлса, уйлансин! Зеро у кўзни тўсади, фаржни зинодан сақлайди. Ким бунга қодир бўлмаса, рўза тутсин, чунки рўза унинг учун гўё бичилишдир».\nРўза тутган одамнинг шаҳвати керакли даражада тийилиб туради. Рўзадорнинг қалби покланади, рўза тутган инсон кун давомида Аллоҳ таолони назоратида турганини ҳис қилади. Доимий равишда Аллоҳ таолони ҳис этиб туриш кишининг қалбини мусаффо қилади.\nРўза тутган кишиларнинг гуноҳлари мағфират қилинади. Муттафақун алайҳ даражасига чиққан ушбу ҳадисда Набий соллаллоҳу алайҳи васаллам шундай дедилар: «Ким Рамазон рўзасини иймон билан, ишонч билан, савоб умид қилган ҳолда тутса, унинг ўтган гуноҳлари кечирилади».\nРўза тутган киши фаришталарнинг сифатига кириб қолади: емайди, ичмайди, жимоъ қилмайди. Фаришталарда бу хислатлар йўқ, уларда нафс йўқ, улар емайдилар, ичмайдилар, жимоъ қилмайдилар, кўпаймайдилар, уларда ота-она ёки фарзанд бўлмайди. Улар Аллоҳ таолонинг шу ҳолатда яратган махлуқларидир.\nРўзадорнинг сабр-бардоши ортади, ўз ихтиёри билан 30 кун кўнгли тусаб турган нарсалардан ўзини тийган киши кераклича сабр-бардошга эга бўлар экан. Рўза раҳм-шафқат сифатини шакллантиради ва мустаҳкамлайди, чунки рўза тутган киши ўз ихтиёри билан оч қолади, ўз ихтиёри билан чанқайди, турли кўнгил хоҳишларидан, лаззатли нарсалардан вақтинча маҳрум бўлади. Ана шундагина ўз ихтиёри билан эмас, балки мажбурлигидан, қўли калталигидан, муҳтожликдан оч қолаётган, чанқаётган одамларнинг аҳволини ҳис қила олади.\nЮқорида айтганимиздек, рўза соғлиқни ҳам тиклайди. Рўза нафақат соғлиқни сақлаш, балки беморликни даволаш учун ҳам кони фойда экани бугун илмий исботини топмоқда. Ҳозирги кунда кўп тарқалган касалликларга рўза энг яхши шифо бўлишини мутахассислар ёқлаб чиқмоқдалар. Имом Табароний Пайғамбар алайҳиссаломнинг «Рўза тутинг, саломат бўласиз», деганларини ривоят қилган.


ПВАД ВП ЕЛИМИ\nПоливинилацетат дисперсияси (ПВАД) – бу турли соҳаларда қўлланиладиган кенг доирали маҳсулотдир. У ўзида солиштирма оғирлиги 1.1 г/см3 бўлган, бир хил кўринишдаги қуюқ оқ суюқликни намоён қилади. Сув асосидаги винилацетатнинг эмулгатор ва полимеризация реакцияси ташаббускори иштирок этган, пластификаторли ёки пластификаторсиз полимеризацияси маҳсулоти ҳисобланади.\nПластификаторли дисперсия ишлатилишга тайёр бўлиб, амалда чексиз фойдаланиш ҳусусиятига эга. У ўзининг эгилувчанлиги, елимланган чокларнинг мустаҳкамлиги, ёруғлик ва замбуруғларга чидамлилиги билан ажралиб туради ва заҳарсиз ҳисобланади. Ўзининг универсал адгезион ва боғлаш хусусияти, эскиришга чидамлилиги, юқори ёпишиши ва экологик маҳсулот бўлгани туфайли, поливинилацетат дисперсиясидан саноат, қурилиш ва рўзғорда кенг қўлланилади. Шунинг учун ҳам уни «мингта имкониятлар» маҳсулоти деб бежизга айтишмаган.\nСув асосли пластификаторли поливинилацетат дисперсияси\n― Юқори ёпишиши қoбилияти\nПВАД ВПелимининг TSh 64-15329272-01:2003 (№1,2,3,4 Ўзг. билан) ва ГОСТ 18992-80 бўйича асосий техник кўрсаткичлари\nҚаттиқ модда таркиби,\n3.0 - 10.0 мПа•с\nСовуққа чидамли эмас\nПВАД ВП қуйидагиларни тайёрлашда универсал боғловчи ҳисобланади:\n― Оёқ-кийимнинг ички қисми учун мўлжалланган материалларга полимер қопловчи сифатида\nПВА ВП дисперсиясиданфойдаланишданаввал, унибиртурдагимассаҳосилбўлгунчақориштиришёкичайқашлозим. Елимланадиган юзани чангдан, смолали, ёғли доғлардан ва бошқа кирлардан тозалаш даркор. Дисперсияни елимланадиган юзанинг бир қисмига юпқа қатлам асосида суртиб, қолган қисми билан ёпиштириш ва бироз сиқиб туриш керак. Елимлаш мустаҳкамлигига талаб юқори бўлганда, ПВА ВП дисперсиясини ҳар бир юзага суртиш лозим бўлади. Имкон борича пресс остига қўйиш талаб этилади. Елимнинг сарф харажати елимланадиган юзанинг тузилишига қараб 1м2 га 50 - 200 гр.ни ташкил қилади. Тавсия қилинган ҳаво ҳарорати +10 °C дан паст, нисбий намлик эса 80% дан юқори бўлмаслиги керак. Кўрсатилган шартлар асосида елим суртилгандан сўнг бир суткадан кейин қурийди.\nҚайта ишлаш жараёнида самарали ҳаво алмашинуви ҳамда терини ҳимояловчи воситалар ва ҳимоя кўзойнаги таъминланган бўлиши зарур. Маҳсулот терига/кўзга теккан ҳолларда, терини/кўзни зудлик билан тоза сув билан яхшилаб ювиб ташлаш лозим. ПВА ВП дисперсияси ёнғиндан хавфсиз. Заҳарли хусусиятларига кўра 3 - гурухга киради, яъни хавфсиз модда.\nПВА ВП дисперсияси зич ёпилган идишда +5 °C дан паст бўлмаган қуруқ хонада сақлаш тавсия этилади. Уни кучли қизиши ва музлашига йўл қўймаслик зарур. ПВАД ВП ҳаво ҳарорати 0 °C дан паст бўлганда музлайди ва ўз сифат ва хусусиятларини ёқотади. Кафолатланган сақлаш муддати ишлаб чиқарилган кундан бошлаб 12 ойни ташкил қилади.\nПВА ВП дисперсияни зич ёпилган полиэтилен бочкаларда, +5 °C дан паст бўлмаган ҳаво ҳароратида ташилади.


Корхонамиз фаолиятининг ўзига хослиги боис бизга яқин ва олис хориждан вақти-вақти билан меҳмонлар келиб туради. Биз меҳмонларни меҳмонхоналарга жойлаштирамиз ва меҳмонхона хизматларига ҳақ тўлаймиз. Бунда меҳмонхона тўловга тақдим этилган ҳисобварақ-фактураларда истиқомат қилиш бўйича хизматларга ҳақ АҚШ долларида ҳисоблаб берилиши ва тўлов кунидаги ЎзР Марказий банкининг курси бўйича сўмларда тўланишини қайд этади. Мазкур шарт меҳмонхона хизматларини кўрсатиш бўйича шартномада ҳам ёзиб қўйилган. Меҳмонхона хизматларига доим ҳам ҳисобварақ-фактура тақдим этилган кунда ҳақ тўлашга муваффақ бўлинмайди, шу сабабли АҚШ доллари курсининг ўзгариши боис тўлов суммаси билан ҳисобварақ-фактурада қайд этилган сумма ўртасида фарқ ҳосил бўлади.\nҚандай суммани кўрсатилган меҳмонхона хизматларининг қиймати сифатида эътироф этиш керак: ҳисобварақ-фактурада кўрсатилган сумманими ёки, агар хизматлар қиймати АҚШ долларида, улар тўлови эса сўмларда белгиланган бўлса, банкдаги тўлов суммасиними? Мазкур вазиятни бухгалтерия ҳисоби ҳисобварақларида қандай акс эттириш керак? АҚШ доллари курсининг ўсиши туфайли ҳосил бўлган тўловдаги фарқ суммасини қаерга киритиш керак?\nСолиқ кодексининг 222-моддаси еттинчи қисмига кўра ҳисобварақ-фактура хизматлар кўрсатиш обороти амалга оширилган санада ёзилади. Чет эл валютасидаги операциялар ҳам бухгалтерия ҳисобида улар амалга оширилган санадаги ЎзР МБ курси бўйича сўм эквивалентида Чет эл валютасидаги операцияларни бухгалтерия ҳисобида акс эттириш тартиби тўғрисида низомнинг1 (бундан кейин – 1411-сон Низом) 6-бандига мувофиқ акс эттирилади.\nСизнинг етказиб берувчингиз – меҳмонхона хизматлар нархи (тарифлари) чет эл валютасида белгиланган шартнома шартларига мувофиқ чет эл валютасида ҳисобварақ-фактура ёзди ва бу вақтнинг ўзида ҳисобварақ-фактура ёзилган санадаги Ўзбекистон Республикаси Марказий банки томонидан белгиланган курс бўйича қайта саналган миллий валютада акс эттирди (Солиқ кодексининг 222-моддаси ўн учинчи қисми).\nБухгалтерия ҳисобининг негиз бўлувчи тамойилларидан бири ҳисоблаб ёзиш тамойилидир. Бунинг маъноси шуки, даромадлар ва харажатлар бухгалтерия ҳисобида пул маблағлари олинган ёхуд тўланган пайтда эмас, балки шу ҳаракатлар содир этилган пайтда акс эттирилади (1-сон БҲМСнинг2 16-банди; Молиявий ҳисоботни тайёрлаш ва тақдим этиш учун концептуал асос3).\nШу сабабли меҳмонхона хизматлари қийматини сиз тақдим этилган ҳисобварақ-фактура санасида ушбу кундаги АҚШ доллари курси бўйича сўм эквивалентида ташкилот харажатларига киритасиз. Уларга ҳақни эса тўлов кунидаги МБ курси бўйича сўм эквивалентида тўлайсиз. Доллар курсининг ўзгариши муносабати билан курс фарқи вужудга келади. Хизматларга чет эл валютаси эквивалентида баҳо белгиланган тақдирда курс фарқи хизматларни сотиш санасидан тўлов келиб тушган санасигача бўлган давр учун, шунингдек олдиндан ҳақ тўлаш санасидан хизматлар олинган санагача бўлган давр учун ҳисоблаб чиқарилади (1411-сон Низомнинг 13-банди). Ижобий курс фарқи 9540-«Валюталар курслари фарқидан даромадлар» ҳисобварағида, салбий курс фарқи эса 9620-«Валюталар курслари фарқидан зарарлар» ҳисобварағида ҳисобга олинади.\nКурсдаги ижобий фарқнинг салбий фарқдан ошган суммаси ЯСТни белгилаш чоғида солиқ солинадиган базага киритилади. Салбий курс фарқи суммаси ижобий курс фарқи суммасидан ортиқ бўлган тақдирда ошиб кетган сумма солиқ солинадиган базани камайтирмайди (Солиқ кодексининг 355-моддаси). Умумбелгиланган солиқлар тўловчилари учун курсдаги ижобий фарқ Солиқ кодексининг 132-моддаси 13-бандига мувофиқ бошқа даромадлар таркибида жами даромадга киритилади.\nБухгалтерия ҳисобида юқорида баён этилган операциялар қуйидаги ёзувлар билан акс эттирилади:\nХизматлар учун олдиндан ҳақ (15%) тўланган (2 388,25 сўм курси бўйича 150 доллар)\n4310-«Мол етказиб берувчилар ва пудратчиларга берилган бўнаклар»\nХизматларга ҳисобварақ-фактура тақдим этилган (2 401,09 сўм курси бўйича 1 000 доллар)\n2 401 090,00\nЗарарларни ҳисобга олувчи счётлар\nҲисобварақ-фактура, бажарилган ишлар далолатномаси\nКурсдаги фарқ акс эттирилган\n(2 401,09 сўм – 2 388,25 сўм) х\nБухгалтерия маълумотномаси ҳисоб-китоби\nХизматлар учун якуний ҳисоб-китоб (85%) қилинган (2 405,41 сўм курси бўйича 850 доллар)\n2 044 598,50\n(2 405,41 сўм – 2 401,09 сўм) х\n2 404 762\n1МВ, ИВ, ДСҚ, МБ бошқаруви ва Давлат статистика қўмитасининг АВ томонидан 17.09.2004 йилда 1411-сон билан рўйхатдан ўтказилган қарори билан тасдиқланган.


Энергетика вазирлиги: Жаҳон энергетика ҳафталигида Ўзбекистон ислоҳотлари тақдим этилди\nЖорий йилнинг 5-7 октябрь кунлари Қозоғистон пойтахтида бўлиб ўтган 2021 йилги Жаҳон энергетика ҳафталигида Ўзбекистон энергетика соҳасидаги ислоҳотлар тақдим этилди.\nЭнергетика вазирлиги мутасаддилигидаги “Ўзбекистон миллий электр тармоқлари” АЖ бошқаруви раиси ўринбосари Феруз Қурбонов Ўзбекистон энергетика соҳасидаги ислоҳотлар, қайта тикланувчи энергия манбалари ва бошқа йўналишлардаги ютуқлари ҳақида тақдимот қилди.\nЎтган 4 йил мобайнида 3 300 МВт дан ортиқ қувватлар оширилди, шу жумладан 3 150 МВт ИЭС ва 150 МВт гидроэлектр станциялари ҳисобига Ўзбекистон энергетика саноатининг ишлаб чиқаришни кўпайтириш бўйича ишлари қайд этилди. Натижада, ишлаб чиқариш ҳажмларининг ўсиш кўрсаткичлари 2015 йилга нисбатан 30 фоизни ташкил этди.\n2023-2026 йиллар давомида мамлакатимизда қарийиб 4 ГВт қуёш ва шамол электр станциялари, шунингдек 880 МВт гидроэлектр станциялари ишга туширилади.\nУнда, шунингдек, электр энергияси бўйича Марказий Осиё мамлакатлари билан минтақавий савдо масаласи, экспорт салоҳиятини ошириш, шунингдек, қулай шароитда импортни кўпайтириш мақсадида Ўзбекистон томонидан олиб борилаётган ишлар кўриб чиқилди. Хусусан, Афғонистон билан қўшма лойиҳа – узунлиги 245,6 км бўлган 500 кВ “Сурхон-Пули-Хумри” электр узатиш тармоғи, Тожикистон энергетика тизими билан боғланиш учун узунлиги 64 км бўлган 500 кВ кучланишли “Ғузор-Регар” электр узатиш тармоғини тиклаш ишлари тўғрисида маълумот берилди.\nШуни алоҳида таъкидлаш керакки, 2021 йилги Жаҳон энергетика ҳафталиги ташкилотчиси Жаҳон энергетика кенгаши (WЕC) билан биргаликда Халқаро энергетика хартияси ва бошқа ҳамкорлар кўмагида “KAZENERGY” ассоциацияси бўлди. Анъанавий тадбирнинг асосий мақсади – барқарор ривожланиш ва инсоният манфаати учун энергиядан фойдаланишга кўмаклашиш ҳисобланади.\nҲафта давомида 100 дан ортиқ мамлакатлардан ташкилотлар раҳбарлари ва энергетика соҳасидаги халқаро экспертлар томонидан муҳокамалар ва тақдимотлар ўтказилди.


Самарқанд вилояти бюджет маблағларидан 3 миллиард сўмдан ортиқ эркин қолдиқ шаклланган. У қандай мақсадларга йўналтирилади? - zarnews.uz\nСамарқанд вилояти бюджет маблағларидан 3 миллиард сўмдан ортиқ эркин қолдиқ шаклланган. У қандай мақсадларга йўналтирилади?\nАввал хабар қилганимиздек, бугун халқ депутатлари вилоят Кенгашининг навбатдаги сессияси бўлиб ўтди.\nУнда дастлаб Маҳалла ва оилани қўллаб-қувватлаш бошқармаси бошлиғи ва бошлиқ ўринбосарлари тасдиқланди.\nСессия ишида, шунингдек, Самарқанд вилояти бюджетининг 2020 йил 1 январь ҳолатига шаклланган эркин қолдиқ маблағларидан фойдаланиш тўғрисидаги масала ҳам кўриб чиқилди.\nДепутатлар вилоят бюджетининг 3 миллиард 399,3 миллион сўм эркин қолдиқ маблағлари ҳисобидан амалга ошириладиган тадбирлар ва ажратиладиган маблағлар миқдорини тасдиқлади.\nХусусан, "Ўзбеккино" миллий агентлиги билан "101" номли илмий оммабоп, ҳужжатли ҳамда бадиий кинолойиҳани суратга олиш билан боғлиқ харажатларга 1 миллиард 544 миллион сўм маблағ ажратиладиган бўлди.\nВилоят кўзи ожизлар кутубхонасига Брайль ёзувидаги адабиётларни чоп этадиган кичик босмахона ташкил этиш учун 228 миллион сўм ажратилиши белгиланди.\nШунингдек, эркин қолдиқ маблағларининг қолган қисмидан Қўшработ туманидаги 6 та мактабгача таълим ташкилотини зарур мебель жиҳозлари билан таъминлаш, Жўш ҳудуди ва унга туташ ҳудудларга кўча чироқлари ўрнатиш, Пайариқ туманидаги Ўзбекистон маҳалла фуқаролар йиғини, Қўштегирмон қишлоғида ички йўл қурилиши, тумандаги ички йўлларни таъмирлаш ва шағал тош ётқизиш учун туман ободонлаштириш бошқармасига ёқилғи олиш, Паст Дарғом туманида ҳам шу каби ишлар учун тегишлича маблағлар ажратилади.\nБундан ташқари, сессия қарорида бир қатор маданий тадбирларни молиялаштириш белгилаб қўйилди.\nВилоят бюджетининг қўшимча манбаларидан маблағ ажратилган ташкилотлар раҳбарларига ажратилган маблағлардан фойдаланиш ҳамда эришилган натижалар тўғрисида Кенгашга ҳисоботларни тақдим этиш вазифаси юклатилди.\nВилоят ҳокимлиги молия бош бошқармаси, вилоят ғазначилик ва давлат молиявий назорат бошқармаларига ажратиладиган маблағларни мақсадли ишлатилиши устидан назорат ўрнатиш вазифаси юклатилди.\nСектор раҳбарларига депутатларнинг гапи йўқми?\nМуаммони яшириш тараққиётга тушов бўлади\nҲозир: Сенаторлар номи ҳадемай аниқланади - депутатлар Сенат аъзоларини ёпиқ овоз орқали сайламоқда


Москванинг “Большая полянка” кўчасида Ислом Каримов номидаги хиёбон ва унинг ҳайкали очилди — Teletype\nИслом Каримов номидаги хиёбон ва унинг ҳайкали очилиши муносабати билан тантанали маросим бўлиб ўтди. Унда Ўзбекистон Республикаси Президенти Администрацияси, сенаторлар, депутатлар, ҳукумат аъзолари, Ўзбекистон Қаҳрамонлари, нуронийлар, ёзувчи-шоирлар, илм-фан ва санъат намояндалари, Россия давлат идоралари, икки мамлакат кенг жамоатчилиги вакиллари иштирок этди.\nМаросимда сўзга чиққанлар Ислом Каримов раҳбарлиги даврида амалга оширилган ислоҳотлар ҳақида сўзлаб, унинг беқиёс хизматлари туфайли Ўзбекистоннинг дунё миқёсида нуфузи ошгани, халқимиз турмуш фаровонлиги юксалганини таъкидлади.\nБугун Ўзбекистонда Президент Шавкат Мирзиёев раҳбарлигида ана шу ислоҳотлар қамрови ва таъсирчанлигини янада ошириш йўлида кенг миқёсли ишлар амалга оширилаётгани эътироф этилди.\nИслом Каримов номидаги хиёбон ва ҳайкалнинг Россия Федерацияси Президенти Владимир Путиннинг мамлакатимизга давлат ташрифи арафасида очилишида ҳам чуқур рамзий маъно бор.\nВладимир Путин мустақил Ўзбекистон асосчиси, буюк давлат ва жамоат арбоби Ислом Каримов билан яқин шахсий дўстона муносабатда бўлган.\n2004 йил 16 июнда имзоланган Ўзбекистон Республикаси билан Россия Федерацияси ўртасида Стратегик шериклик тўғрисидаги шартнома, 2005 йил 14 ноябрда имзоланган Ўзбекистон Республикаси билан Россия Федерацияси ўртасида Иттифоқчилик муносабатлари тўғрисидаги шартнома ҳамда 2012 йил 4 июнда имзоланган Ўзбекистон Республикаси билан Россия Федерацияси ўртасида Стратегик шерикликни чуқурлаштириш тўғрисидаги декларация ҳам ана шу самимий дўстлик руҳини ўзида акс эттиради.\nВладимир Путин ва Россия халқи Ислом Каримовни Ўзбекистон тараққиёти, халқимиз фаровонлиги йўлида фидокорона меҳнат қилган, энг мураккаб пайтларда тинчлик ва барқарорликни таъминлаган шахс сифатида хотирлайди. Биринчи Президентимизнинг Ўзбекистон билан Россия ўртасидаги муносабатларни ривожлантиришга қаратилган, тинчликпарварлик, бағрикенглик ва тотувлик, ўзаро тенг манфаатдорликка асосланган оқилона сиёсати ҳақли равишда юксак даражада эътироф этилади.\nБугунги кунда мамлакатларимиз ўртасидаги дўстона муносабатлар янги поғонага кўтарилиб, кенг кўламда ривожланмоқда. Россия Федерацияси Президентининг Ўзбекистон Республикасига давлат ташрифи доирасида илк бор Таълим форуми ва "Ўзбекистон-Россия" ҳудудлараро ҳамкорлик форуми ўтказилади, шунингдек, мамлакатимизда атом электр станцияси қурилиши бошланишига бағишланган маросим бўлиб ўтади.\nМосквада Биринчи Президентимиз номидаги хиёбон ва ҳайкалнинг очилиши Ислом Каримов хотирасига ҳурмат-эҳтиром рамзи бўлиб, Ўзбекистон билан Россия ўртасидаги дўстлик муносабатлари изчил ривожланаётгани ва мустаҳкамланаётганидан далолат беради.


Президент ташаббуси билан бу йил яна 54 минг оиланинг орзуси ушалади | Ўзбекистон Халқ демократик партияси\n2021-03-05 12:03:12 763\n"Ўз уйинг – ўлан тўшагинг". Бу мақол замиридаги ҳақиқатни йиллаб уй-жойсиз, ижарада сарсон юрганлар, ўз уйига эга бўлишни ҳаёл қилиб, умри ўтаётганлар, иложсизликдан дардини ичига ютавериб, эртанги кунга ишончи қолмаганлар жуда яхши англашади.\nУй олиш шартларининг оғирлиги, жараённинг мураккаблиги, ипотека кредитлари фоизининг юқорилиги, “прописка” масаласи ва ниҳоят, уй етишмаслиги сабабли миллионлаб юртдошларимизнинг уй-жойга бўлган талаби йилдан йилга ортиб бораётган эди.\nАнъаналаримизга кўра уй-жой қуриш, ўз оиласини бошпана билан таъминлаш оиламиз устунларининг — эр йигитларимизнинг бурчи ҳисобланади. Аммо бунга имкон ва илож бўлмасачи?..\nАфсуски, юқоридаги каби ва бошқа сабаблар боис, аҳолининг, айниқса, кам таъминланган, ижтимоий ҳимояга муҳтож аҳоли қатламининг уй-жой билан таъминланиши борасидаги ишлар жуда мураккаблашиб кетган эди.\nҲар йиллик аҳоли сони ўсишига мутаносиб равишда янги уй-жойлар қурилиши масаласига етарли эътибор қаратилмагани натижасида аҳоли ўртасида уй-жойга бўлган талабнинг кескин ўсиши республикамизнинг уй-жой бозорини ачинарли аҳволга олиб келди. Ваҳоланки, қурилиш соҳаси ҳам, замон ва эҳтиёж омилларига кўра, давлат ҳамда халқ учун энг даромадли йўналишлардан бири.\n2016 йилда Ўзбекистон Республикаси Президенти вазифасини бажарувчи Шавкат Мирзиёев томонидан “2017-2021 йилларда қишлоқ жойларда янгиланган намунавий лойиҳалар бўйича арзон уй-жойлар қуриш дастури тўғрисида”ги ҳамда “2017-2020 йилларда шаҳарларда арзон кўп квартирали уйларни қуриш ва реконструкция қилиш дастурини амалга ошириш чора-тадбирлари тўғрисида”ги қарорлар қабул қилинди.\nҲали Президентлик вазифасини бажарувчи бўлиб турган Ш.Мирзиёев томонидан ўта дадиллик ва ўз халқига бўлган чексиз меҳр-муҳаббатининг ифодасини акс эттирган бу каби қарорлар, халқимизнинг асрлар оша шаклланган ўз уй-жойига эга бўлишдек қадрли одатига содиқ қолиши, уй харид қилиш имкониятларини ошириши сари қўйилган мустаҳкам ва узоқни ўйлаб ташланган қадам бўлганини ўтган қисқа давр аниқ кўрсатиб турибди.\nУшбу хужжатларга мувофиқ, қишлоқ жойларда аҳолининг кенг қатламларини замонавий ва шинам уй-жой билан таъминлаш даражасини тубдан ошириш ҳамда шаҳарларда тегишли муҳандислик ва ижтимоий инфратузилмаларига эга бўлган 5, 7 ва 9 қаватли комплекс кўринишига эга, энергия самарадор, арзон кўп квартирали уйларни қуриш ва реконструкция қилиш 2017-2020 йилларда республика шаҳарларида иморатлар барпо этиш ва шаҳар қиёфасини янгилашнинг устувор йўналиши, деб белгилаб қўйилди.\nНатижа эса ҳаммани кўз олдида бўй чўзди. Пойтахтимизнинг Сирғали туманида тамомила янги, таъбири жоиз бўлса, Янги Ўзбекистоннинг бахт тумори каби мавзелар қад ростлади, ҳатто номи ўзига мос – Янгиҳаёт тумани пайдо бўлди. Бундай бунёдкорлик мевалари сифатида замонавий, қулай ва кўркам уйлар барча ҳудудларда бўй чўзмоқда.\nАҳамиятли томони, давлат раҳбари қайси вилоятга бормасин, албатта, янги мавзелардаги хонадонларга ташриф буюради. Ўз ташаббусининг мевасини кўзи билан кўриб, ундан баҳра олаётган оилалар вакилларининг қувончига шерик бўлади. Бу одат ҳам гўзал бир урфга айланди.\nЎзбекистон Республикаси Президентининг 2019 йил 28 ноябрдаги “Ипотека кредити механизмларини такомиллаштиришга оид қўшимча чора-тадбирлар тўғрисида”ги Фармони ҳамда 2020 йил 1 майдаги “Аҳолини уй-жой шароитларини яхшилаш ҳамда ипотека кредити бозорини янада кенгайтиришга оид қўшимча чора тадбирлар тўғрисида”ги қарори ижроси доирасида бажарилган ишлар аҳолининг уй-жойга бўлган эҳтиёжини таъминлашда муҳим аҳамият касб этмоқда.\nБуни рақамлардаги адолат ҳам яққол кўрсатиб турибди. Бинобарин, сўнгги тўрт йилда юртимиз бўйлаб 140 мингта уй-жой барпо этилди. Агар уларни йилларга тақсимласак, ҳар йили қурилган уйларнинг ўртача сони 35 000 тани ташкил қилади. Олдинги йилларга нисбатан эса, 4-5 бараварга кўпроқ бўлган мазкур натижадан, энг аввало, янги уйларда янги ҳаёт бошлаганлар кўпроқ баҳраманд бўлишмоқда.\nБу шунча инсон ватан қилди, шунча оилалар орзусига етди, миннатдор бўлди, янги ислоҳотлар мевасидан баҳра олди, деганидир.\nГарчи кўплаб уйлар қурилаётган, аҳолининг уй-жойга бўлган эҳтиёжини қондириш йўлида қатор чоралар кўрилаётган бўлишига қарамасдан, нархларнинг юқорилиги ёки харид қилишдаги шартларни янада мақбуллаштиришга бўлган эҳтиёж батамом аримагани ҳам ҳақиқат. Айниқса, даромади юқори бўлмаган, тўлов қобилияти етарли эмас ёки умуман йўқ, оғир шароитда яшаётган оилалар учун орзу ҳамон орзулигича қолаётган эди. Зеро кам таъминланган ва ижтимоий муҳофазага муҳтож оилалар учун ҳар йили уйлар тақдим этиб келинаётган бўлса-да, юқори талаб натижасида қамров масаласининг охири кўринмаётгани ҳам бор гап.\n3 март куни Президентимиз раислигида ўтказилган уй-жой қурилиши ва ипотека бозорини ривожлантириш чора-тадбирлари бўйича видеоселектор йиғилиши бу борадаги қолган муаммоларни ҳам тизимли ҳал этишда тамомила янги даврни бошлаб берди. Шу куни кетма-кет чиққан хабарлар фуқаролар томонидан алоҳида қизиқиш билан қарши олингани ижтимоий тармоқлар ва мулоқотларда ўз аксини топди.\nАйниқса, Президент томонидан аҳолининг уй-жойга эга бўлиши масаласида моддий ва ижтимоий аҳволидан қатъи назар, барча қатламларини қамраб олиш борасида қўйилган вазифаларни юртдошларимиз таъбири жоиз бўлса, байрамона кутиб олишди.\nТаъминлаганда ҳам фақат рақамлар ортидан қувмасдан, одамларнинг талаб ва истагига кўра, уларга танлаш имконини бериш, дарҳақиқат инсопарварлик сиёсатининг энг муҳим нуқтаси, энг олий кўринишидир.\nЭътиборга молик жиҳати шундаки, 2021 йилда яна 54 минг оилани уй-жой билан таъминлаш мўлжалланмоқда. Бу мақсадни амалга оширишда давлат ипотека дастури доирасида жами 45 мингта уй қурилиши маълум қилинди. Қувонарли томони, бу бунёдкорлик ишлари юртимизни тўла қамраб олади. Жойлардаги вазиятдан келиб чиқиб, Қорақалпоғистонда 2290 та, Андижонда 4665 та, Бухорода 3220 та, Жиззахда 1670 та, Қашқадарёда 3710 та, Навоийда 1836 та, Наманганда 4025 та, Самарқандда 4479 та, Сурхондарёда 3989 та, Сирдарёда 1414 та, Тошкент вилоятида 4046 та, Фарғонада 4530 та, Хоразмда 3016 та ва Тошкент шаҳрида 7556 та уй-жой қуриб фойдаланишга топширилади. Булар шунчаки рақамлар эмас.\nТан олиш керак, давлат раҳбарининг “энг катта масала – бу уй-жойларнинг нархини адолатли шакллантириш. Бугунги нарх-наводан одамларимиз рози эмас”, деган фикрлари кўпчиликнинг дарди. Эндиликда вилоят, туман ва шаҳар ҳокимларига қурилиш материалларини арзонроқ ва яқинроқдан олиб, бир квадрат метр уй нархини 4 миллион сўмдан оширмаслик чораларни кўриш вазифаси қўйилгани шу дардга малҳам бўлади, десак муболаға қилмаймиз.\nЙил давомида аҳолини уй-жой билан таъминлаш дастури доирасида 11 триллион 500 миллиард сўм маблағ ажратилиши ушбу мақсадларга етишга ишончни янада мустаҳкамлайди.\nДастлабки бадал миқдори 20 фоиздан 15 фоизга туширилиши, ипотека кредити бўйича дастлабки 6 ойлик имтиёзли давр жорий қилиниши паст даромадли, уй-жой шароитини яхшилашга муҳтож оилаларга 15 фоизлик дастлабки бадалнинг 10 фоизи субсидия сифатида тўлаб берилиши, яъни, аҳоли уй олиш учун дастлабки бадалнинг 5 фоизини тўлаши ҳатто уй олишга эҳтиёжи бўлмаганларни ҳам қувонтириб юборгани рост.\nИшонч билан айтиш мумкин, 4 йил аввал бошланган ислоҳотлар, шу куни ўзининг янги босқичига чиқди. Муҳими шундаки, бу борадаги хабарлар миллионлаб юртдошлармизнинг орзуларини умид ва ишончга айлантирди. Баҳорнинг илк кунларида чинакам баҳорий кайфият тортиқ қила олди.\n2020 йил нафақат халқимиз, балки дунё аҳолиси бошига келган кулфати билан ўтмишда қолди. Сирдарё ва Бухорода рўй берган офатлар, шусиз ҳам пандемия сабаб оғир аҳволда қолган юртдошларимиз ҳаётида ўчмас из қолдирди. Кўплаб мамлакатлар пандемиянинг оғир иқтисодий оқибатларидан фориғ бўла олмай турган паллада бу каби улкан мақсадларни қўйиш ва амалда бошлаш, халқимиз толеи баланд экани, ҳар қандай қийинчилик ҳамда тўсиқларга қарамасдан, юртбошимиз ўз танлаган йўлида собитлигига далолатдир. Бундай етакчи билан, Янги Ўзбекистон шубҳасиз, бекаму-кўст барпо бўлади.\nСардоба фожеасида Сирдарё вилоятининг Сардоба, Оқолтин ва Мирзаобод туманларида минглаб хонадонлар зарар кўрган эди. Касбимиз тақазосига кўра 2 ой давомида ушбу туманларда, Ўзбекистон Президенти белгилаб берган энг тўғри йўл ва энг аниқ режалар туфайли бор йўғи 6 ойда қуриб битказилган уйларни ўз эгаларига, Президент томонидан мутлақо беғараз тарзда фойдаланишга топшириш жараёнларида иштирок этдик. Уйларни ўз эгаларига топшириш жараёнидаги азиз инсонларимиз, жигарбандларимиз кўзларидаги қувонч ёшлари кўзларимда бир умр муҳрланиб қолди.\nАлқисса ҳаётда ҳеч вақоси қолмай туриб, янги уй-жой эгасига айланиш, бошпанали бўлиш бахтини мен ўз замондошларим, ватандошларим қиёфасида кўрдим. Гувоҳ бўлдимки, ўз халқига беқиёс меҳр ва саҳоват билан инъом этилган, шодлик ва бахтиёрлик тимсоли бўлган мазкур уй-жойлар ҳар бир сирдарёлик учун чексиз бахту-саодат нашидасини суришга имкон яратди.\nЯқинда 8 март – халқаро хотин-қизлар куни. Байрам олдидан, баҳорнинг илк кунларида ўтказилган йиғилиш, аввало, табаррук оналаримиз, рўзғор тутадиган аёлларимиз учун ҳақиқий байрам совғаси бўлди. Президентимиз томонидан белгиланган вазифалар 2020 йилда азиз халқимиз бошидан кечирган кулфатлар ортидан тундан кейинги мунаввар тонг каби қалбларни ёритди.\nДемак, халқ розилиги сўзда эмас, амалда эканига яна бир тарихий муҳим қадам ташланди. Бу мақсад сари одимлашда давлат раҳбарига барчамиз елкадош бўлишимиз нурли манзилларни янада яқинлаштиради. Шунда, биз улкан дунёларга эмас, улкан дунёлар бизга ҳавас қилади.